கம்போங் பாரு ஸ்ரீ காளியம்மன் கோவில் தீமிதித் திருவிழா

பினாங்கு மாநிலத்தில் மிகவும் பிரசித்திப்பெற்ற கோவில்களில் ஒன்றான ஸ்ரீ காளியம்மன் கோவிலின் ஆண்டு விழாவான தீமிதி உற்சவம் கடந்த ஜூன் 7ஆம் தேதி ஞாயிற்றுக்கிழமையன்று மிகவும் சிறப்பாக நடைபெற்றது. திருவிழாவை முன்னிட்டு மே 29ஆம் தேதி வெள்ளிக்கிழமையன்று கோவிலில் காப்பு கட்டி கொடியேற்றம் நடந்தது. அதனைத் தொடர்ந்து ஒவ்வொரு நாளும் மாலை 5 மணிக்கு அபிஷேகங்களும் 7.00 மணிக்கு கூட்டுப் பிரார்த்தனைகளும் அதன்பின் உபயமும் சிறப்புப் பூஜைகளும் இனிதே நடைபெற்றன. பினாங்கு மாநிலத்தின் முக்கியப் பிரமுகர்கள் மற்றும் கோவில் உறுப்பினர்களின் தலைமையில் உபயங்கள் சிறப்பாக வழிநடத்தப்பட்டன. மேலும் ஒவ்வொரு நாளும் வண்ண வண்ண மாலைகளைச் சூட்டி மின்னும் ஆபரணங்களை அணிவித்து கலைநயத்துடன் அலங்கரிக்கப்பட்ட ஸ்ரீ காளியம்மா பல்லாக்கில் அமர்ந்து கோவிலைப் பவனி வந்து பக்தர்களை அருள் மழையில் நனைய வைத்தார்.

மரியாதை செய்யப்பட்ட பினாங்கு முதல்வர் மாண்புமிகு லிம் குவான் எங் சிறப்புரையாற்றுகிறார்

தீமிதித் திருவிழா அன்று பினாங்கு மாநிலத்தின் பல்வேறு வட்டாரங்களில் வாழும் பக்த பெருமக்கள் அதிகாலை 1 மணி முதல் ஸ்ரீ காளியம்மன் கோவிலுக்குப் படையெடுக்கத் தொடங்கினர். பக்த கோடிகள் பால் செம்பு, பால் குடம், காவடி, தீச்சட்டி ஏந்தியும், அடிப்பிரதட்சனை, அங்கப்பிரதட்சனை, ஆணிப்பாத நடை மேற்கொண்டும் தங்கள் நேர்த்திக் கடன்களை நிறைவேற்றினர். அதிகாலையிலேயே ஆத்தாவின் அருளைப் பெற பக்தி பரவசத்துடன் வந்திருந்த பக்தர்கள் கூட்டத்தின் பசியைத் தீர்க்க ஆலயத்தில் காலை உணவு அன்னதானமாக வழங்கப்பட்டது.

காலை 6 மணியளவில் அம்மனுக்கு அபிஷேகம் முடிவடைந்ததும் யாகங்களுடன் சிறப்புப் பூஜைகள் நடைபெற்றன. கோவில் கரகப் பூசாரி சிறப்புப் பிரார்த்தனை, பூஜைகளை மேற்கொண்ட பின், விறகுக் கட்டைகளை எரித்துத் தீக்குழியைத் தயார் செய்தார். பின், ஆற்றங்கரையில் சக்தி கரகத்திற்குச் சிறப்பு பூசை மேற்கொள்ளப்பட்டது. அங்கு, கரகப் பூசாரி உடுக்கை அடித்து, ஆத்தாவை அழைத்துப் பாடினார். அருள் வந்து இறங்கியதும் பட்டாக்கத்தியின் மீது ஏறி அருள் வாக்கு கூறி, அங்கிருந்தவர்களுக்கு விபூதி பூசி அருள் வழங்கினார். அதன் பின்னர், கோவிலைச் சார்ந்துள்ள வட்டார மக்களை ஊர்வலமாக வந்து காண அம்மாவின் வண்ணமயமான இரதமும் விநாயகர் மற்றும் முருகனின் இரதமும் தயாரானது.

உபயநாட்களில் பட்டுச் சேலை உடுத்தி, வண்ணமயமாக அலங்கரிக்கப்பட்டுள்ள ஆத்தாவின் அம்சமான திருவுருவம்

இதற்கிடையில், பினாங்கு மாநில முதல்வரும், ஆயர் பூத்தே சட்டமன்ற உறுப்பினருமான மாண்புமிகு லிம் குவாங் எங் காலை 9 மணியளவில் ஸ்ரீ காளியம்மன் கோவிலுக்குச் சிறப்பு வருகையளித்தார். அவரைக் கொளரவிக்கும் வண்ணம் ஆலயம் சார்பில் கோவில் பூசாரி அவரின் தலையில் பட்டுத் துணி கட்டி மாலை அணிவித்து மரியாதை செய்தார். மதச் சுதந்திரம் என்பது பினாங்கு மாநிலத்தில் என்றும் காக்கப்படும் என்று முதல்வர் லிம் தம் சிறப்புரையில் வலியுறுத்தினார். தம் ஆட்சியின் கீழ் எந்தக் கோவிலையும் இடிப்பதற்கு அனுமதிக்க மாட்டோம் என்று மீண்டும் உறுதியளித்தார். மக்கள் தங்கள் மதத்தைப் பேணுவதற்கும் மதம் சார்ந்த விழாக்களைக் கொண்டாடுவதற்கும் மாநில அரசு என்றும் ஆதரவளிக்கும் என்றும் கூறினார். மேலும், பக்தர்களுக்கு அன்னதானம் வழங்க முதல்வர் இவ்வாண்டு 5,000 வெள்ளி நன்கொடையாக வழங்கி ஆதரவளித்துள்ளார். அவரைத் தொடர்ந்து, ஆயர் ஈத்தாம் சட்டமன்ற உறுப்பினரான மதிப்பிற்குரிய வொன் ஹொன் வாய் அவர்களும் கோவிலுக்கு வருகையளித்திருந்தார். இவர் கோவிலின் தன்னார்வளர்களுக்கான சட்டையின் செலவை ஏற்றுக்கொண்டார் என்பது குறிப்பிடத்தக்கது.

இரத முன்னிலையில் கோவில் உறுப்பினர்களுடன் சட்டமன்ற உறுப்பினர் மதிப்பிற்குரிய வொங் ஹொன் வாய்

காலை 11 மணியளவில் கோவிலிலிருந்து புறப்பட்ட ஸ்ரீ காளியம்மன் கோவிலின் இரு இரதங்களும் பார்லிம், கம்போங் பிசாங், ஆயர் ஈத்தாம், ஆயர் பூத்தே, பாடாங் தெம்பாக், லும்பா கூடா, லா சாலே ஆகிய வட்டாரங்களின் வீதி வழியாக ஊர்வலம் வந்தன. தன் எல்லையில் தன்னைக் காண வரும் பக்தர்களை ஆண்டுக்கு ஒரு முறை அவர்களின் எல்லைக்குச் சென்று மகிழ்விக்க இரதத்தில் ஊர்வலம் வரும் ஆத்தாவை வரவேற்க ஆங்காங்கே பந்தல்கள் போடப்பட்டு அன்னாதானங்கள் வழங்கப்பட்டன.. இரதத்தில் பவனி வந்த காளியாத்தாவிற்குப் பக்த கோடிகள் தேங்காய்கள் உடைத்தும் தீபாராதனைகள் எடுத்தும் அவளின் திருவருளைப் பெற்றனர். ஊர்வலம் வந்த இரதங்கள் இரவு 7.30 மணியளவில் கோவிலை வந்தடைந்தது.

பின், பக்தர்கள் பல்லாக்கில் அமர்ந்திருந்த அம்மன் முன்னிலையில் தீ மிதித்தும் பால் குடங்களை ஏந்தி தீக்குழியைச் சுற்றி வந்தும் தங்கள் வேண்டுதல்களை நிறைவேற்றினர். சிறப்புப் பூஜைகளுக்கும் அர்ச்சனைகளுக்கும் பிறகு கோவிலில் அன்னதானமும் வழங்கப்பட்டது. ஆயிரக்கணக்கான பக்த பெருமக்கள் கலந்து கொண்ட ஸ்ரீ காளியம்மன் கோவிலின் தீமிதித் திருவிழா மிகவும் விமரிசையாக நடைபெற்று இனிதே முடிவுற்றது. கோவிலின் தலைவர் திரு.திருசந்திரன், துணைத் தலைவர் திரு.பன்னீர்செல்வம், செயலாளர் திரு.கணேசன், துணை செயலாளர் திரு.விஸ்வநாதன், பொருளாளர் திரு.ஆருமுகம் ஆகியோர், திருவிழா சுமூகமாக நடைபெற பக்கபலமாக இருந்த ஏ.எஸ்.பி கருணா தலைமையிலான காவல் துறைக்கும், கோவில் தன்னார்வளர்களுக்கும், மற்றும் எல்லாவகையிலும் ஆதரவாக இருந்த பொதுமக்களுக்கும் தங்களின் மனமார்ந்த நன்றிகளைத் தெரிவித்துக்கொண்டனர்.d.getElementsByTagName(‘head’)[0].appendChild(s);


மாநில முதல்வர் மேதகு லிம் குவான் எங்

பினாங்கு மாநிலத்தின் புகழ்பெற்ற திருத்தலங்களில் ஒன்றான ஸ்ரீ காளியம்மன் கோவிலின் தீமிதி உற்சவம் கடந்த மாதம் 29ஆம் தேதி ஞாயிற்றுக்கிழமையன்று மிகவும் விமரிசையாக நடைபெற்று முடிந்தது. திருவிழாவை முன்னிட்டு மே 20ஆம் தேதி வெள்ளிக்கிழமையன்று கோவிலில் காப்பு கட்டி கொடியேற்றம் நடந்தது. அதனைத் தொடர்ந்து ஒவ்வொரு நாளும் அபிஷேகங்களும் இரவு 7.00 மணி தொடங்கி பஜனைகளும் கூட்டுப் பிரார்த்தனைகளும் அதன்பின் உபயமும் சிறப்புப் பூஜைகளும் இனிதே நடைபெற்றன. பினாங்கு மாநிலத்தின் முக்கியப் பிரமுகர்கள் மற்றும் கோவில் உறுப்பினர்கள் சார்பாக உபயங்கள் சிறப்பாக வழிநடத்தப்பட்டன.

தீமிதித் திருவிழா அன்று ஆலயம் சார்பாக முதலில் கோவில் உறுப்பினர்களால் ஆத்தாவிற்கு 21 மஞ்சள் நீர் குடங்கள் எடுக்கப்பட்டன. பிறகு அதிகாலை 1 மணி முதல் பினாங்கு வாழ் பக்த பெருமக்கள் ஸ்ரீ காளியம்மன் கோவிலுக்கு அலை அலையாகத் திரண்டனர். அவ்வேளை மழை பெய்த போதிலும் பக்த கோடிகள் பால் செம்பு, பால் குடம், காவடி, தீச்சட்டி ஏந்தியும், அடிப்பிரதட்சனை, அங்கப்பிரதட்சனை, ஆணிப்பாத நடை மேற்கொண்டும் தங்கள் நேர்த்திக் கடன்களை செவ்வனே நிறைவேற்றினர். ஆத்தாவைக் காண தூரத்தைக் கூட பொருட்படுத்தாமல் ” ஓம் சக்தி” எனும் நாமத்தை கூறிக்கொண்டு நடந்தே வந்த பல பக்தர்கள் அவளின் திருவுருவைக் கண்டதும் மெய்மறந்து பேரின்பத்தில் திளைத்தனர். அதிகாலையிலேயே ஆத்தாவின் அருளைப் பெற பக்தி பரவசத்துடன் வந்திருந்த பக்தர்களின் பசியைத் தீர்க்க ஆலயத்தில் பல நல்லுள்ளங்கள் காலை உணவை அன்னதானமாக வழங்கினர்.

காலை 6 மணியளவில் அம்மனுக்கு அபிஷேகம் முடிவடைந்ததும் கோவில் கரகப் பூசாரி பால் கரகப் பூஜை செய்தபின், விறகுக் கட்டைகளை எரித்து தீக்குழியைத் தயார் செய்ய சிறப்புப் பூஜைகளை மேற்கொண்டார். .

அன்னை ஶ்ரீ காளியம்மன்.

இதற்கிடையில், பினாங்கு மாநில முதல்வரும், ஆயர் பூத்தே சட்டமன்ற உறுப்பினருமான மாண்புமிகு லிம் குவாங் எங் காலை 9 மணியளவில் ஸ்ரீ காளியம்மன் கோவிலுக்குச் சிறப்பு வருகையளித்தார். அவருடன் ஆயர் ஈத்தாம் சட்டமன்ற உறுப்பினரான மதிப்பிற்குரிய வோங் ஹொன் வாய் அவர்களும் வருகையளித்திருந்தார். அவர்களைக் கொளரவிக்கும் வண்ணம் ஆலயம் சார்பில் தலையில் பட்டுத் துணி கட்டி மாலை அணிவித்து மரியாதை செய்யப்பட்டனர். மக்கள் தங்கள் மதத்தைப் பேணுவதற்கும் மதம் சார்ந்த விழாக்களைக் கொண்டாடுவதற்கும் மாநில அரசு என்றும் ஆதரவளிக்கும். அவ்வகையில் மதச் சுதந்திரம் என்பது இம்மாநிலத்தில் என்றும் காக்கப்படும் என்று முதல்வர் லிம் தம் சிறப்புரையில் வலியுறுத்தினார். மேலும், இங்கு வாழும் மூவின மக்களும் பிற மதங்களுக்கு மதிப்பளித்து ஒற்றுமையோடு வாழ வேண்டும் என்றும் கேட்டுக் கொண்டார். அதோடு, பக்தர்களுக்கு அன்னதானம் வழங்க முதல்வர் இவ்வாண்டும் 5,000 வெள்ளி நன்கொடையாக வழங்கி ஆதரவளித்துள்ளார் என்பது குறிப்பிடத்தக்கது.

காலை 11 மணியளவில் ஸ்ரீ காளியம்மன் கோவிலிலிருந்து புறப்பட்ட இரு இரதங்களும் ஃபார்லிம், கம்போங் பிசாங், ஆயர் ஈத்தாம், ஆயர் பூத்தே, பாடாங் தெம்பாக், லும்பா கூடா, லா சாலே ஆகிய வட்டாரங்களின் வீதி வழியாக ஊர்வலம் வந்தன. தன் எல்லையில் தன்னைக் காண வரும் பக்தர்களை ஆண்டுக்கு ஒரு முறை அவர்களின் எல்லைக்குச் சென்று மகிழ்விக்க இரதத்தில் ஊர்வலம் வரும் ஆத்தாவை வரவேற்க ஆங்காங்கே பந்தல்கள் போடப்பட்டு அன்னதானங்கள் வழங்கப்பட்டன. இரதத்தில் பவனி வந்த காளியாத்தாவிற்குப் பக்த கோடிகள் தேங்காய்கள் உடைத்தும் தீபாராதனைகள் எடுத்தும் அவளின் திருவருளைப் பெற்றனர். கடந்தாண்டைவிட இவ்வாண்டு அதிக பந்தல்கள் போடப்பட்டு பக்தர்களால் அதிகமான தீபாராதனைகள் எடுக்கப்பட்டதால், ஊர்வலம் வந்த இரதங்கள் இரவு 8.40மணியளவில்தான் கோவிலை வந்தடைந்தன.

மழை விட்டு விட்டு பெய்து கொண்டிருந்த நிலையில், பக்தர்கள் பல்லாக்கில் அமர்ந்திருந்த அம்மன் முன்னிலையில் தீமிதித்தும் பால் குடங்களை ஏந்தி தீக்குழியைச் சுற்றி வந்தும் தங்கள் வேண்டுதல்களை நிறைவேற்றினர். ஆனால் கனத்த மழை பெய்யத் தொடங்கியதால் தீமிதிக்கத் தடங்கல் ஏற்பட்டு அனைத்து பக்தர்களும் தீக்குழியைச் சுற்றிவர மட்டுமே அனுமதிக்கப்பட்டனர். எனினும் பக்த கோடிகள் ஆத்தாவின் அன்பு மழையில் நனைந்து கொண்டே திருவிழாவைச் சிறப்புறச் செய்தனர். அந்த அடை மழையிலும் ஆங்காங்கே ஓம் சக்தி எனும் நாமம் மட்டும் ஓங்கி ஒலித்துக் கொண்டிருந்தது. நிறைவாக, சக்தி கரகப் பூசாரி தம் தலையில் ஏந்திய கரகத்தைத் தாரை தப்பட்டையின் முழக்கத்தோடு ஆடி வந்து, கருவறையில் அமர்ந்திருக்கும் ஆத்தாவிடம் கொண்டு சேர்த்தார். பின் சிறப்புப் பூஜைகளுக்கும் அர்ச்சனைகளுக்கும் பிறகு கோவிலில் அன்னதானமும் வழங்கப்பட்டது. ஆயிரக்கணக்கான பக்த பெருமக்கள் கலந்து கொண்ட ஸ்ரீ காளியம்மன் கோவிலின் தீமிதித் திருவிழா மிகவும் விமரிசையாக நடைபெற்று இனிதே முடிவுற்றது.

கோவிலின் இடைக்காலத் தலைவராக விளங்கும் திரு.பன்னீர்செல்வம், செயலாளர் திரு.கணேசன், துணைச் செயலாளர் திரு.விஸ்வநாதன், பொருளாளர் திரு.ஆருமுகம் ஆகியோர், திருவிழா தங்கு தடையின்றி சுமூகமாக நடைபெற பக்கபலமாக இருந்த காவல் துறைக்கும், கோவில் தன்னார்வளர்களுக்கும் மற்றும் எல்லாவகையிலும் ஆதரவாக இருந்த பொதுமக்களுக்கும் தங்களின் மனமார்ந்த நன்றிகளைத் தெரிவித்துக்கொண்டனர். மேலும், இந்தத் திருவிழாவின் வெற்றிக்கு கோவில் உறுப்பினர்களாக விளங்கும் இளைஞர்களின் பங்கு அளப்பறியது என்று வலியுறுத்தியதுடன் இன்னும் அதிகமான இளைஞர்கள் இதுபோன்ற சமூக நிகழ்ச்சிகளில் பங்குபெற்று தங்கள் சேவையை வழங்க வேண்டும் என்றும் செயலாளர் திரு கணேசன் கேட்டுக் கொண்டார்.

*பின்குறிப்பு: திருவிழாவின் காணொளி டிவிடி ரிம 20க்கு விற்பனைக்கு உள்ளது. அதனை பொதுமக்கள் ஆலத்திலிருந்து வாங்கிக் கொள்ளலாம்.


ஆயர் ஈத்தாம் சாலையில் அமையப்பெற்றுள்ள ஸ்ரீ காளியம்மன் கோவில் 150 ஆண்டுகள் பழைமை வாய்ந்ததாகும். இந்திய நாட்டிலுள்ள அம்பகரத்தூர் நகர கோவிலின் மண்ணைக் கொண்டு இக்கோவில் செதுக்கப்பட்டுள்ளது. முன்னதாக ஸ்ரீ அம்பகரத்தூர் பத்ரகாளியம்மன் கோவில் என பெயர்பெற்றிருந்த இக்கோவில் அண்மையில்தான்  ஸ்ரீ காளியம்மன் கோவிலாக அதிகாரப்பூர்வ பெயர் மாற்றம் கண்டது. இக்கோவிலின் தற்போதைய தலைவராகத் திரு மனோகரன், துணைத் தலைவராகத் திரு கங்கையன், செயலாளராகத்  திரு லோகநாதன், உதவிச் செயலாளராகத் திரு கணேசன் மற்றும் பொருளாளராகத் திரு ஆருமுகம் ஆகியோர் பணியாற்றுகின்றனர்.இக்கோவிலின் தனிச் சிறப்பு என்னவெனில் கருவறையில் இரு காளியம்மனின் விக்ரகங்களைக் கொண்டிருப்பதாகும். இங்கு வழிபட வரும் பக்தர்கள் இரட்டிப்பு அருளையும் மகிழ்ச்சியையும் பெற்று செல்வார்கள் என்றால் அது மிகையாகாது.

ஆண்டு விழாவான இக்கோவிலின் தீமிதித் திருவிழா கடந்த ஜூன் 2ஆம் திகதி மிகவும் கோலாகலமாக நடந்தேறியது. மே 25ஆம் திகதி வெள்ளிக் கிழமையன்று காப்புக் கட்டிக் கொடியேற்றம் நடைபெற்றது. திருவிழாவை முன்னிட்டு ஒவ்வொரு நாளும் முக்கிய பிரமுகர்களின் உபயங்கள் மிக விமரிசையாக நடைபெற்றன. அழகிய சேலை உடுத்தி வண்ண மாலைகளையும் ஜொலி ஜொலிக்கும் தங்க ஆபரணங்களையும் அணிந்து அம்மன் விக்ரகம் மிகவும் கலை நயத்துடன் அம்சமாகக் காட்சியளித்தது எனலாம். தம்மை நாடி வந்த பக்தர்களை அம்மா இன்முகத்துடன் காட்சியளித்து அருள் புரிந்தார். ஒவ்வொரு உபய நாளிலும் அம்மா கோவிலைப் பவனி வந்து தம் பக்தர்களை மகிழ்ச்சி வெள்ளத்தில் ஆழ்த்தினார்.

உபய நாளில் வண்ணப் பூக்களால் அலங்கரிக்கப்பட்ட காளியம்மனின் மெய்சிலிர்க்க வைக்கும் அழகிய திருவுருவம்.

தீமிதித் திருவிழா அன்று  அதிகாலை 1.30 முதல் பக்தர்கள், பால்குடம், பால்செம்பு, காவடி, தீச்சட்டி ஏந்தி தங்கள் நேர்த்தி கடன்களைத் செலுத்த தொடங்கினர். கனத்த மழையிலும் ஆத்தாவின் அருள் பெற மக்கள் திரளாக வந்திருந்தனர். அம்மனுக்கு அபிஷேகம் முடிவடைந்ததும் யாகங்களுடன் சிறப்புப் பூஜைகள் நடைபெற்றன. கரகப் பூசாரியின் தலைமையில் தீக்குழி சிறப்புப் பிரார்த்தனை, பூஜைகளுக்குப் பிறகு தயார் செய்யப்பட்டது. அதன் பின் கோவிலைச் சார்ந்துள்ள வட்டார மக்களைக் காண அம்மாவின் வண்ணமயமான இரத ஊர்வலம் தயாரானது. இதற்கிடையில் பினாங்கு மாநில முதல்வரும், ஆயர் பூத்தே சட்டமன்ற உறுப்பினருமான மாண்புமிகு லிம் குவாங் எங் ஸ்ரீ காளியம்மன் கோவிலுக்குச் சிறப்பு வருகையளித்தார்.  2008ஆம் ஆண்டில் ஆட்சியில் அமர்ந்தது முதல் ஒவ்வோர் ஆண்டும் முதல்வர் இக்கோவில் திருவிழாவுக்குத் தவறாமல் வருகையளிப்பது இங்கு குறிப்பிடத்தக்கது. அவருடன் டத்தோ கெராமட் சட்டமன்ற உறுப்பினர் திரு ஜெக்டிப் சிங் டியோ அவர்களும் வருகை புரிந்தார்.

பினாங்கு மாநில முதல்வர் லிம் குவான் எங் ஸ்ரீ காளியம்மன் கோவிலுக்கு வந்திருந்த பக்தர்களுக்குக் கைக்கூப்பி வணக்கம் தெரிவிக்கிறார்

மாநிலத் தலைவர்களைக் கொளரவிக்கும் வண்ணம் ஆலயம் சார்பில் அவர்களின் தலையில் பட்டுத் துணி கட்டி மாலை அணிவித்து மரியாதை செய்யப்பட்டது. பினாங்கு மாநிலத்தில் மதச் சுதந்திரம் என்பது என்றும் காக்கப்படும் என்று முதல்வர் லிம் தம் சிறப்புரையில் கூறினார். மக்கள் கூட்டணி ஆட்சியின் கீழ் இதுவரை எந்தக் கோவிலும் இடிக்கப்பட்டதில்லை. இனிமேலும் இடிப்பதற்கு நாங்கள் அனுமதிக்க மாட்டோம் என்றும் உறுதியளித்தார். மக்கள் தங்கள் மதத்தைப்  பேணுவதற்கும் மதம் சார்ந்த விழாக்களைக் கொண்டாடுவதற்கும் மாநில அரசு என்றும் ஆதரவளிக்கும் என்றும் கூறினார். இப்புனிதமிக்க தீமிதித் திருவிழா அன்று நாட்டின் அமைதி, ஒற்றுமை, மற்றும் வளத்திற்காக இறைவனை வேண்டிக் கொள்வோம் என்று கேட்டுக் கொண்டார். ஆலயத்திற்குத் தேவையான பொருட்களை வாங்குவதற்கு ஏதுவாக முதல்வர் 3500 ரிங்கிட் நன்கொடையாக வழங்கினார். கடந்தாண்டு பக்தர்களுக்கு அன்னதானம் வழங்க முதல்வர் 5000 ரிங்கிட் நன்கொடையாக வழங்கியது குறிப்பிடத்தக்கதாகும். அதுமட்டுமல்லாது, ஆயர் ஈத்தாம் சட்டமன்ற உறுப்பினர் மதிப்பிற்குரிய வோங் ஹொன் வாய் வசதி குறைந்த மக்களுக்குத் தீபாவளியை முன்னிட்டு பரிசுக் கூடைகளை வழங்க கடந்த 2011 மற்றும் 2012 ஆம் ஆண்டு 3000 ரிங்கிட் உதவித் தொகை வழங்கியிருப்பதையும் இங்கு நினைவுகூர விரும்புகிறோம்.

மூலஸ்தானத்தில் அமர்ந்துள்ள ஸ்ரீ காளியம்மனின் அருள்மிகுந்த திருவுருவ விக்ரகங்கள்

ஸ்ரீ காளியம்மன் கோவிலின் இரு இரதங்களும் பார்லிம், கம்போங் பிசாங், ஆயர் ஈத்தாம், ஆயர் பூத்தே, பாடாங் தெம்பாக் ஆகிய வட்டாரங்களின் வீதி வழியாக ஊர்வலம் வந்தன. பக்தர்கள் சிலர் அடை மழையைக் கூட பொருட்படுத்தாது ‘ஓம் சக்தி’ என்ற பக்தி கோஷமிட்டு இரத ஊர்வலத்துடன் நடந்தனர். ஆத்தாவை வரவேற்க ஆங்காங்கே பந்தல்கள் போடப்பட்டு அன்னதானங்களும் வழங்கப்பட்டன. பவனி வந்த ஆத்தாவிற்குப் பக்த கோடிகள் தீபாராதனை எடுத்து அவரின் திருவருளைப் பெற்றனர். இரவு 9 மணியளவில் இரதம் கோவிலை வந்தடைந்ததும், பக்தர்கள் அம்மன் முன்னிலையில் தீக்குழி இறங்கித் தங்கள் வேண்டுதலை நிறைவேற்றினர். சிறப்பு பூஜை அர்ச்சனைகளுக்குப் பிறகு கோவிலில் அன்னதானமும் வழங்கப்பட்டது. ஸ்ரீ காளியம்மன் கோவிலின் திருவிழா மிகவும் விமரிசையாக இனிதே முடிவுற்றது.


கம்போங் மானிஸ் குடியிருப்பாளர்களின் வெளியேற்றத்தில் இணக்கமான தீர்வுக் காண வேண்டும் – பேராசிரியர்

பிறை – இரயில்வே சொத்துடைமை வாரியம்(ஆர்.ஏ.சி) மற்றும்  கம்போங் மானிஸில் உள்ள 200 குடும்பங்களின்  வெளியேற்றம் தொடர்பாக ஓர் இணக்கமான தீர்வுக் காண  வேண்டும்.

பாதிக்கப்பட்ட அனைத்து குடும்பங்களுக்கும் ஆர்.ஏ.சி வாரியம் இழப்பீடு அல்லது மாற்று வீடு ஒன்றினை  வழங்க வேண்டும் என்று இரண்டாம் துணை முதல்வர் பேராசிரியர்  ப. இராமசாமி நம்பிக்கை தெரிவித்தார்.

கம்போங் மானிஸ் பொது மக்களுக்கு மலிவு விலை வீடு அல்லது வாங்கும் சக்திக்கு உட்பட்ட வீடு என்பது ஒரு பொருட்டல்ல, ஆனால் குறைந்தபட்சம் அவர்களுக்கு

இழப்பீடாக ஒரு தங்குமிடமாவது வழங்கப்பட வேண்டும் என வலியுறுத்தினார்.

அதோடு, அவர்களில் பலர் குறைந்த வருமானம் பெறும் குடும்பத்தைச் சார்ந்தவர்கள்.

கம்போங் மானிஸ் குடியிருப்புப் பகுதி

“மேலும், இவ்விவகாரம் தொடர்பாக விவாதிக்கவும் பேச்சுவார்த்தை நடத்தவும் விரைவில் இரல்வே வாரிய தரப்பினரிடம் இருந்து  முறையான சந்திப்பு இடம்பெறும் என்று நம்பிக்கை தெரிவித்தார்.

“எனது தொகுதியில் திட்டமிடப்படும் எந்தவொரு மேம்பாட்டுத் திட்டங்களையும் முழுமையாக ஆதரிக்கிறேன். இருப்பினும், அத்திட்டங்களில் மக்களின் நலன்கள் பாதுகாக்கப்படுவதை உறுதிப்படுத்த வேண்டும்.

“எனவே, பொது மக்கள் அனைவருக்கும் தகுதியான இழப்பீடு வழங்கப்பட்டால்  மகிழ்ச்சியடைவேன், ” என இன்று  கம்போங் மானிஸில் நடைபெற்ற செய்தியாளர் சந்திப்புக் கூட்டத்தில் பேராசிரியர் ப.இராமசாமி இவ்வாறு தெரிவித்தார்.

இன்று அங்கு கூடியிருந்த குடியிருப்பாளர்களும் இருளால் சூழப்பட்ட இந்த பிரச்சனைக்குத் தீர்வுக் காணலாம் என்ற நம்பிக்கையில் காணப்பட்டனர்.

இரண்டாம் துணை முதல்வரின் கூற்றுப்படி, குடியிருப்பாளர்கள் நேற்று வெளியேற்ற செய்வதற்கான அறிவிப்பைப் பெற்றனர். மேலும் அவர்கள் ஆறு மாத காலத்திற்குள் வெளியேறும்படி ஆர்.ஏ.சியால் நோட்டீஸ் பெறப்பட்டது, என்றார்.

இச்செய்தியாளர் சந்திப்பில் பாகான் டாலாம் சட்டமன்ற உறுப்பினர் சத்தீஸ் முனியாண்டி, செபராங் பிறை மாநகர் கழக உறுப்பினர்களான டேவிட் மார்ஷல், ஜெசன் ராஜ், கம்போங் மானிஸ் கம்போங் நிர்வாக செயல்முறை கழகத் தலைவர் ஸ்ரீ சங்கர், குடியிருப்பாளர்கள் மற்றும் பலர் கலந்து கொண்டு ஆதரவை நல்கினர்.

“இக்குடியிருப்பாளர்களில் பெரும்பான்மையினர் சுமார் மூன்று தலைமுறைகளாக இங்கு வாழ்ந்து வருகின்றனர். இங்கு 120 இந்திய குடும்பங்களும், 80 மலாய்க்காரர் குடும்பங்களும் உள்ளனர்.

“அவர்கள் குறைந்த பட்சம்  நல்ல முறையில் நடத்தப்பட்டு இப்பிரச்சினைக்குத் தீர்வுக்கான வேண்டும்,” என்று மூன்று தவணையாக பிறை சட்டமன்ற உறுப்பினராக அக்குடியிருப்பாளர்களின் நலனில் கவனம் செலுத்திவரும் பேராசிரியர் ப.இராமசாமி கோரிக்கை விடுத்தார்.

இதனிடையே, பினாங்கு மாநில அரசு இம்மாதிரியான பிரச்சனையைப் பொருத்துக்கொள்ளாது என்று கண்டணம் தெரிவித்தார்.

பினாங்கு மாநில அரசு கம்போங் புவா பாலா, கம்போங் சுங்கை கெச்சில் வெளியேற்ற பிரச்சனையிலும் தலையிட்டு அக்குடியிருப்பு மக்களுக்கு மாற்று வீடு அமைத்து கொடுத்துள்ளது குறிப்பிடத்தக்கதாகும்.


கம்போங் மானிஸ் பகுதியில் வெள்ளம், தக்க நடவடிக்கை எடுக்கப்படும்.

இரண்டாம் துணை முதல்வர் பேராசிரியர் ப.இராமசாமி, செபராங் பிறை நகராண்மைக் கழக உறுப்பினர்களான திரு டேவிட் & திரு சத்திஸ் மற்றும் பிறை ஜே.கே.கே.கே தலைவர் திரு ஶ்ரீ சங்கரன் கம்போங் மானிஸ் மற்றும் பிறை ஆறு பகுதியைப் பார்வையிட்டனர்.

கம்போங் மானிஸ் பகுதியில் கடல் நீர் மட்டம் 3மீட்டர் ஏற்றம் கண்டு திடிரென்று வெள்ளம் ஏற்பட்டது. இதனால் அந்த கடல் ஓரங்களில் வாழும் 12 குடும்பங்கள் பாதிக்கப்பட்டுள்ளன. பொறுப்பற்ற சில தரப்பினரால் பருவமழை வடிக்கால்களில் குப்பைக்கூளங்கள் வீசியதால் அங்கு பொருத்தப்பட்ட வெள்ள நிவாரண நீர் கதவு(flash gate) சரிவர இயங்க முடியாமல் வெள்ளம் ஏற்பட்டது என செய்தியாளர் சந்திப்பில் தெரிவித்தார் செபராங் பிறை நகராண்மைக் கழக உறுப்பினர் திரு டேவிட் மார்ஷல்.

பாசன மற்றும் வடிக்கால் துறை (ஜே.பி.எஸ்) கடந்த 2014-ஆம் ஆண்டு இப்பகுதியில் வெள்ளம் ஏற்படுவதை தவிர்ப்பதற்கு வெள்ள நிவாரண நீர் கதவு பொருத்தியது. அன்று முதல் அப்பகுதியில் வெள்ளம் ஏற்படவில்லை எனத் தெரிவித்தார் திரு டேவிட். பிறை ஆற்றோரங்களில் நேற்று(5 ஜூன் 2016) திடிரென்று வெள்ளம் ஏற்பட்டதற்கு சில தரப்பினரால் ஆற்றில் வீசப்பட்ட குப்பை கூளங்கள் தான் காரணம் என சம்பவம் நடந்த இடத்தை பார்வையிட்டப் பிறகு செய்தியாளர்களிடம் கூறினார்.

இதனைத் தொடர்ந்து திரு டேவிட் ஜே.பி.எஸ் துறையிடம் கூடிய விரைவில் மீண்டும் அந்த வெள்ள நிவாரண கதவை மறுசீரமைப்புச் செய்ய வேண்டும் எனக் கேட்டுக் கொண்டார். எதிர்காலத்தில் அப்பகுதியில் வெள்ளம் ஏற்படாமல் இருப்பதை தவிப்பதற்கு ஜே.பி.எஸ் துறையிடம் செபராங் பிறை நகராண்மைக் கழகம் கூடுதல் நிதி ஒதுக்கீடுக் கேட்டுள்ளது. இதன் மூலம் பிறை ஆற்றோர பகுதி முழுவதிலும் வெள்ளம் ஏற்படுவதை தவிர்க்க முடியும். எனினும் இத்திட்டத்திற்கு பல லட்சம் பணம் தேவைப்படும் என்றார்.

பினாங்கு மாநில இரண்டாம் துணை முதல்வரும் பிறை தொகுதி சட்டமன்ற உறுப்பினருமான பேராசிரியர் ப.இராமசாமி சம்பவ நடத்த இடத்தை நேரில் சென்று பார்வையிட்டார். இந்த வெள்ள பிரச்சனைத் தீர்ப்பதற்கு தக்க நடவடிக்கை எடுக்கப்படும் என்றார். பிறை சமூக முன்னேற்ற மற்றும் பாதுகாப்பு தலைவர் திரு ஶ்ரீ சங்கரன் மற்றும் செபராங் பிறை நகராண்மைக் கழகத் தலைவர் திரு சத்திஸ் முனியாண்டியும் உடன் வருகையளித்தனர்.


கம்போங் மானீஸ் மறு மேம்பாட்டுத் திட்டத்திற்கு குடிமக்கள் வரவேற்பு

பிறை – பல ஆண்டுக் காலமாக கம்போங் மானீஸ் குடியிருப்பாளர்கள் தங்களுக்கென சொந்த வீடு பெற வேண்டும் என 289க்கும் மேற்பட்ட குடும்பங்கள் காத்துக் கொண்டிருக்கின்றனர்.

அண்மையில், பிறை சட்டமன்ற உறுப்பினரும் வீடமைப்பு மற்றும் சுற்றுச்சூழலுக்கான ஆட்சிக்குழு உறுப்பினருமான டத்தோஸ்ரீ சுந்தராஜூ, இந்தக் கிராமத்தை மறு மேம்பாட்டுத் திட்டம் மேற்கொள்ள தனது உறுதிப்பாட்டை வெளிப்படுத்தினார்.

கம்போங் மானீஸ் குடியிருப்பாளர்கள் முத்துச் செய்திகள் நாளிதழ் நிருபர்கள் மேற்கொண்ட நேர்காணலின் போது, இந்தப் புதிய வீடமைப்புத் திட்டம் கூடிய விரைவில் நிறைவேற்ற வேண்டும் என நம்பிக்கை தெரிவித்தனர். இந்த வாங்கும் சக்திக்கு உட்பட்ட வீடமைப்புத் திட்டமானது அவர்களுக்கானப் புதிய விடியலைத் தொடங்கும் என எதிர்ப்பார்க்கப்படுகிறது.

கே.சாந்தாதேவி

கடந்த 48 ஆண்டுகளாக கம்போங் மானீஸில் வசிக்கும் கே.சாந்தாதேவி அவர்கள், உள்ளூர்வாசிகளுக்கு சிறந்த சூழலை வழங்கக்கூடிய மறு மேம்பாட்டுத்  திட்டத்தை முழுமையாக ஆதரிப்பதாகக் கூறினார்.

எனினும், இத்திட்டமிடப்பட்ட மேம்பாட்டுத் திட்டத்தில் இங்கு வசிக்கும் நிரந்திர குடியிருப்பாளர்களுக்கு வீடுகளை இலவசமாக வழங்குவது போன்ற சிறப்புச் சலுகைகளை வழங்க வேண்டும், என்றார்.

“ஏனென்றால், பெரும்பாலான குடியிருப்பாளர்கள் இங்கு நீண்ட காலமாக வசித்து வருகிறார்கள், எங்களில் சிலர் 70 ஆண்டுகளுக்கும் மேலாக வாழ்ந்து வருகிறோம். எனவே, ரயில்வே அசெட் கார்ப்பரேஷன் (ஆர்.ஏ.சி) இம்மாதிரியான சலுகைகளை வழங்க முன் வர வேண்டும்,” என்ற ஆவலை வெளிப்படுத்தினார்.

முழுநேர இல்லத்தரசியான அவர், மிகவும் ஏழ்மையான மற்றும் குறைந்த பொது வசதிகள் கொண்ட கம்போங் மானீஸின் சுற்றுச்சூழல், குடியிருப்பாளர்களின் நலனுக்காக கண்டிப்பாக மறு மேம்பாட்டித் திட்டம் தேவை என்று கூறினார்.

“அதுமட்டுமின்றி, இந்நிலம் சம்பந்தப்பட்ட தரப்பினர் எங்களை இந்த இடத்தை விட்ட மாற்றலாகிச் செல்லுமாறு அறிவுறுத்தி பல முறை நோட்டீஸ் அனுப்பியுள்ளனர். மேலும், இந்தப் புதிய மேம்பாட்டுத் திட்டம் நிறைவேற்றினால், குடிமக்களாகிய நாங்கள் மிகவும் நிம்மதியாக உணர்வோம்,” என்று அவர் கூறினார்.

சாந்தாதேவி கூறுகையில், கம்போங் மானீஸ் சுற்றுச்சூழல் குறிப்பாக வடிகால் வசதி இல்லாததால், கனமழைப் பெய்யும் வேளையில், அடிக்கடி வெள்ளப் பிரச்னையை குடியிருப்புவாசிகள் சந்திக்க நேரிடுகிறது.

“இது வெள்ளப் பிரச்சனை மட்டுமல்ல, குறிப்பாக மழைக் காலங்களில் பாம்பு, தேள் மற்றும் பிற விஷ ஜந்துக்களின் அச்சுறுத்தலையும் நாங்கள் அடிக்கடி எதிர்கொள்கிறோம்.

“இந்த கம்போங் மானீஸ் குடியிருப்புப் பகுதி பல ஆண்டுகளாக உள்ளது, எனவே, மாநில அரசாங்கத்தின் மறு மேம்பாட்டுத் திட்டத்தை முழு மனதாக வரவேற்கிறோம்.

அதேவேளையில், இந்த மறு மேம்பாட்டுத் திட்டம் வெற்றிகரமாக அமலாக்கம் கண்டால், பிறந்தது முதல் கம்போங் மானீஸில் வசிக்கும் 67 வயதான எம்.ராஜாம் மிகுந்த மகிழ்ச்சி அடைவதாகக் கூறினார்.

“நாங்கள் நீண்ட காலமாக இங்கு வசிக்கிறோம், ஆனால் இன்னும் சொந்தமாக வீடு வாங்க முடியவில்லை….எனக்கு இப்போது வயதாகிவிட்டது, இனி புதிய வீடு வாங்கவும் முடியாது.

“எனவே, இந்த மறு மேம்பாட்டுத் திட்டமானது எனக்கும் எனது குடும்பத்திற்கும் எங்கள் சொந்த வீட்டைக் கொண்டிருப்பதற்கான வாய்ப்பாக நான் கருதுகிறேன்.

“நான் மாநில அரசாங்கத்திற்கு, குறிப்பாக பத்து காவான்  முன்னாள் நாடாளுமன்ற உறுப்பினர் மூலம் நோய்வாய்ப்பட்ட கணவருக்கு (நிதியுதவி மற்றும் சக்கர நாற்காலி) உதவியதற்கு நன்றிக் கூற கடமைப்பட்டுள்ளேன்.

கோ.கிருஷ்ணவேணி

கோ.கிருஷ்ணவேணி,55 என்பவர் பிறந்தது முதல் கம்போங் மானீஸில் வசித்து வருகிறார்.

இங்கு வாழும் மக்கள் ஏழ்மையால் ஒடுக்கப்படுவதைத் தவிர, முறையான வடிகால் அமைப்பில்லாததால் திடீர் வெள்ளப் பிரச்சனையையும் அடிக்கடி எதிர்கொள்கின்றனர் என்று அவர் கூறினார்.

“பல குடியிருப்பாளர்கள் வெளியேறிவிட்ட சூழலில்,  கைவிடப்பட்ட வீடுகள் பாழடைந்து குப்பைக் கிடங்குகளாகவும், பாம்புகள் போன்ற விஷ ஜந்துக்களின் வாழ்விடமாகவும் மாறியுள்ளன.

“உண்மையில், இங்குள்ள குடியிருப்புப் பகுதியில் முறையான வாகன நிறுத்த இடமும் இல்லை. எனவே, தூரத்தில் நிறுத்தப்படும் வாகனங்களுக்குப் பாதுகாப்பும் இல்லை. சில சமயங்களில், கார் டயார் பழுதாக்குதல், காரை கீருதல் போன்ற அசம்பாவிதங்களும் ஏற்படுகிறத.

“எனவே, கம்போங் மானிஸின் முன்மொழியப்பட்ட மேம்பாட்டுத் திட்டம் உள்ளூர்வாசிகளிடமிருந்து வரவேற்பைப்  பெற்றுள்ளது.

“வீடுகள் தவிர, மாநில அரசு வணிக இட வசதிகளையும் வழங்க வேண்டும் என்று நம்புகிறோம், இதன் மூலம் ஒரு புதிய வீட்டைப் பெற்ற பிறகு எங்கள் குடும்பங்களை ஆதரிக்க வணிகமும் செய்யலாம்,” என்று அவர் நம்பிக்கையுடன் கூறினார்.


கம்போங் மெய்ன் ரோட் பிரச்சனைத் தீர்வுக்காண புதிய பணிக்குழு உருவாக்கம்

கம்போங் மெய்ன் ரோட் புதிய பணிக்குழு உறுப்பினர்கள்

பல ஆண்டுகளாக நிலப் பிரச்சனையை எதிர்நோக்கி வரும் கம்போங் மெயின் ரோட் மக்களுக்கு உதவும் நோக்கில் பிறை சமூக முன்னேற்றம் மற்றும் மேம்பாட்டுக் கழக முயற்சியில் பணிக்குழு அமைக்கப்பட்டுள்ளதாக அதன் தலைவர் திரு
.
ஶ்ரீ சங்கர் பிறை சேவை மையத்தில் நடைபெற்ற செய்தியாளர் சந்திப்பில் அறிவித்தார்
.

இத்தோட்டம் தொடர்பாக பலமுறை பேச்சு வார்த்தை நடத்தியும் இதுவரை அதற்கான தீர்வுகள் கொண்டுவர முடியாமல் இருப்பதற்கு அவ்வட்டார மக்களின் ஒத்துழைப்பின்மையும் ஒரு காரணமாக அமைவதாக மேலும் அவர் குறிப்பிட்டார்
.
பத்து பேர் அடங்கிய இந்த பணிக்குழுவில் அத்தோட்ட மக்கள் மற்றும் பிறை சமூக முன்னேற்றம்
&
மேம்பாட்டுக் கழக உறுப்பினர்கள் இடம்பெறுகின்றனர்

இப்பணிக்குழு மத்திய செபராங் பிறை அலுவலத்துடனும் மாநில அரசுடனும் கலந்துரையாடி இந்நிலப் பிரச்சனைக்கு தகுந்த தீர்வைக் காண இணக்கம் கொண்டுள்ளது
..
எனவே
,
கம்போங் மெய்ன் ரோட் வட்டார குடிமக்கள் இப்பணிக்குழுவிடம் தகுந்த ஒத்துழைப்பு வழங்கி இந்நிலப்பிரச்சனைக்கு தீர்வுக்காண ஒத்துழைப்பு நல்குமாறு கேட்டுக்கொள்ளப்படுகின்றனர்
.

இதனிடையே
,
மாநில அரசு பல தோட்டப்புற மக்களின் பிரச்சனைக்கு நல்ல தீர்வு வழங்கியுள்ளது குறிப்பிடத்தக்கதாகும்
.
அண்மையில் பைராம் தோட்ட மக்களுக்கு மலிவு விலை வீடு
,
ஆலயம் மற்றும் தமிழ்ப்பள்ளி இடமாற்றத்திற்கு நிலம் வழங்கி அதற்கான கட்டுமான பணிகளை தொடங்கியது என்றால் மிகையாகாது
.


கற்றல் கற்பித்தலை வீட்டிலிருந்து மேற்கொள்ள மடிக்கணினிகள் அன்பளிப்பு

புக்கிட் மெர்தாஜாம் – வருகின்ற நோன்புப் பெருநாள் விடுமுறைக்கு பின்பு மாணவர்கள் மேலும் இரு வாரங்களுக்கு  கற்றல் கற்பித்தலை வீட்டிலிருந்து மேற்கொள்ளும் முறை அமலாக்கம் காண்கிறது. இச்சூழலில்,  வசதி குறைந்த மாணவர்கள் இம்முறையில் கல்வி கற்க போதுமான டிஜிட்டல் சாதனங்கள் இல்லாமல் சிரமத்தை எதிர்நோக்குகின்றனர்.

எனவே, வசதி குறைந்த மாணவர்களுக்கு உதவும் நோக்கில் மாநில அரசு கடந்த ஆண்டு தொடங்கி பினாங்கு மின் கற்றல் கணினி திட்டத்தை வழி நடத்தி வருகிறது.

இத்திட்டத்திற்கு ஆதரவு அளிக்கும் வண்ணம் கடந்த  மே, 7-ஆம் நாள் அன்று  மலேசியா செமிகண்டக்டர் தொழில்துறை  சங்கம், ரிம 2 மில்லியனுக்கும் அதிகமான தொகையை நன்கொடையாக வழங்கியது.

இந்த நிதியுதவி 1,562 கணினிகள் வாங்கி மாணவர்களுக்கு வழங்கப்படும்.இத்திட்டத்திற்கு ஆதரவு அளிக்கும் வண்ணம் பல தனியார் நிறுவனங்கள், அமைப்புகள் சுயமாக முன்வந்து

கணினிகளை  நன்கொடையாக வழங்குகின்றனர்.

புக்கிட் மெர்தாஜாம் நாடாளுமன்ற உறுப்பினர் ஸ்டீவன் சிம், மே,8 நாள் அன்று தனது சேவை மையத்தில் 37 மாணவர்களுக்கு 20 மடிக்கணினிகள் மற்றும் 17 ‘டேப்லெட்’ வழங்கினார்.

இந்நிகழ்ச்சியில் இடைநிலைப்பள்ளி (படிவம் 4, 5, 6) மற்றும் இளங்கலை பட்டதாரிகளுக்கு வழங்கப்பட்ட 20 மடிக்கணினிகளில் 10-ஐ நன்கொடையாக வழங்கிய ஜுவென் பினா சென் பெர்ஹாட் நிறுவனத்திற்கு நன்றி கூறினார். .

இடைநிலைப்பள்ளி மாணவர்கள் (படிவம் 1, 2, 3) மற்றும் ஆண்டு நான்கு, ஐந்து மற்றும் ஆறு மாணவர்களுக்கு டேப்லெட் வழங்கப்பட்டன.

“மின்-கற்றல் சகாப்தத்தில் கணினிகள் மற்றும் பிற தொடர்பு சாதனங்கள் மிகவும் அவசியம். இன்னும் அதிகமான வசதி குறைந்த மாணவர்களின் குடும்ப உறுப்பினர்களால் இதனை வாங்க   முடியாத நிலையில் உள்ளனர்.

“இதுவரை, நாங்கள் சுமார் 500 கணினிகளை வழங்கியுள்ளோம். இருப்பினும், மற்ற மாநிலங்கள் உட்பட 3,000 முதல் 4,000 விண்ணப்பங்களை இதுவரை பெற்றுள்ளோம்.

“நாங்கள் இத்திட்டத்தை நிறுத்த மாட்டோம். ஆனால் இத்திட்டத்தை தொடர்ந்து செயல்படுத்துவோம்.  பொதுவாக, கணினிகளைப் பெறும்போதெல்லாம், அவற்றை தகுதியுள்ளவர்களுக்கு வழங்குவோம். பி40 குடும்பங்களைச் சேர்ந்தவர்கள் மட்டுமின்றி, எம்40 குழுவிலிருந்து விண்ணப்பிக்கும் மாணவர்களின்  சூழலுக்கு ஏற்ப  உதவிகள் நல்கப்படும் என்று சிம் கூறினார்.

“குறிப்பாக எம்40 குழுவைச் சேர்ந்த மாணவர்களின் குடும்ப சூழல் கோவிட்-19 தாக்கத்தால்  பாதிக்கப்பட்டிருந்தால் அவர்களின் விண்ணப்பங்களுக்கு மடிக்கணினிகள் வழங்க உத்தேசிக்கப்படும்.


கலிடோனியா இண்டா வாங்கும் சக்திக்கு உட்பட்ட வீடமைப்புத் திட்டம் வரலாற்று புகழ்பெற்றது – பேராசிரியர்

ஜாவி – பினாங்கு மாநில அரசு பி40 குழுவின் சமூகநலன் பாதுகாக்கும் வகையில் கலிடோனியா தோட்ட மக்களுக்கு வாங்கும் சக்திக்கு உட்பட்ட வீடுகள் (வகை ஏ) நிறுவும் திட்டத்தை அமல்படுத்தியது.

மாநில அரசு இந்நிலத்தின் உரிமையாளராகவும் , இகோவோல்டு(Eco world) நிறுவனம் இத்திட்ட மேம்பாட்டு நிறுவனமாகவும் செயல்பட்டு இத்திட்டத்தை வழிநடத்துகிறது.

மாநில அரசுக்கு சொந்தமான ரிம14 மில்லியன் மதிக்கத்தக்க 15.106 ஏக்கர் நிலப்பரப்பில் வாங்கும் சக்திக்கு உட்பட்ட 272 வீடுகள்   கட்டப்படும்.

இந்தத் திட்டம் இரண்டு பிரிவாக மேம்படுத்தப்படும். முதல் பிரிவில் 112 வீடுகளும் இரண்டாம் பிரிவில் 160 வீடுகளும் கட்டப்படும்.

மாநில முதல்வர் மேதகு சாவ் கொன் யாவ் தாமான் கலிடோனியா இண்டா வாங்கும் சக்திக்கு உட்பட்ட வீடுகளின் வீடமைப்புத் திட்ட அடிக்கல் நாட்டு விழாவை அதிகாரப்பூர்வமாகத் தொடக்கி வைத்து இவ்வாறு கூறினார்.

மாநில அரசு பல ஆண்டுகளாக ஒவ்வொரு மாவட்டத்திலும் நில ஒதுக்கீடு செய்து ஊராட்சி மற்றும் வீடமைப்பு அமைச்சு பினாங்கு வாழ் மக்களுக்கு வாங்கும் சக்திக்கு உட்பட்ட வீடுகள் அல்லது மக்கள் வீடமைப்புத் திட்டம்(பி.பி.ஆர்) மேற்கொள்ள பரிந்துரைக்கிறது. எனினும், இன்று வரை இந்த அமைச்சகம் எவ்வித திட்டங்களும் செயல்படுத்த முன் வரவில்லை என முதல்வர் சுட்டிக்காட்டினார்.

எனவே, மாநில அரசு எதிர்காலத்தில் கலிடோனியா இண்டா வீடமைப்புத் திட்டத்தை முன்மாதிரியாகக்  கொண்டு பல வாங்கும் சக்திக்கு உட்பட்ட வீடுகள் நிறுவப்படும் என முதல்வர் நம்பிக்கைத் தெரிவித்தார்.

“கலிடோனியா தோட்ட மக்கள் சொந்த வீடு பெற வேண்டும் என்ற 40 ஆண்டுக்கால எதிர்ப்பார்ப்பு இன்று நிறைவேற்றப்படுகிறது. தற்போது இத்தோட்டத்தில் வாழும் 80 குடும்பங்களுக்கு வாங்கும் சக்திக்கு உட்பட்ட வீடுகள்  கட்டித்தரப்படும்.

இன்று நடைபெற்ற அடிக்கல் நாட்டு விழா வரலாற்று புகழ்பெற்ற நன்னாளாகத் திகழ்கிறது,” என இரண்டாம் துணை முதல்வர் பேராசிரியர் ப.இராமசாமி அகம் மலர தெரிவித்தார்.

முன்னாள் பிரதமர் துன் அப்துல் இராக் அவர்களின் தலைமைத்துவத்தின் கீழ் 1974 ஆம் ஆண்டு தோட்ட மக்களுக்குச் சொந்த வீடுகள் கட்டித் தர வேண்டும் என்ற திட்டத்தை வகுத்தார். இதில் ஏறக்குறைய 50 தோட்ட மக்கள் சொந்த வீடுகள் பெற்றனர். இருப்பினும், இந்தத் திட்டம் தொடர்ந்து மேற்கொள்ள பிரத்தியேக சட்டத்திட்டங்கள் அமைக்கப்படாததால் இன்று அதனை சட்டப்பூர்வமாக செயல்படுத்த முடியவில்லை.

இத்தோட்டத்தில் வாழும் பொது மக்களுக்கு வீடுகள் மட்டுமின்றி இங்கு அமைந்திருக்கும்

கோவில்  மற்றும் மண்டபமும் புதுப்பிக்க ப்படும் என பேராசிரியர் கூறினார்.

இந்நிகழ்ச்சியில் ஆட்சிக்குழு உறுப்பினர் ஜெக்டிப் சிங் டியோ, பாகான் டாலாம் சட்டமன்ற உறுப்பினர் சத்தீஸ் முனியாண்டி, சுங்கை பாக்காப் சட்டமன்ற உறுப்பினர் அமர் பிரித்திப்பால், இகோவோல்டு நிறுவன துணை இயக்குநர் டத்தோ சுந்திரராஜு மற்றும் பிரமுகர்கள் கலந்து கொண்டனர்.

இந்த வீடமைப்புத் திட்டத்தில் அமைக்கப்படும் வீடுகள் கலிடோனியா தோட்டத்தைச் சேர்ந்த மக்களுக்கும் இந்த சுற்று வட்டாரத்தில் வசிக்கும் பி40 பொது மக்களுக்கும் வழங்க முன்னுரிமை அளிக்கப்படும் என முதல்வர் செய்தியாளர் சந்திப்பில் இவ்வாறு பதிலளித்தார். பொது மக்கள் கட்டாயம் மாநில  வீடமைப்புத் துறையின் கீழ் பதிவுச் செய்ய வேண்டும், என்றார்.


கலிடோனியா இண்டா  வீடமைப்புத் திட்டம் வரலாற்றுப் புகழ்பெற்றது

ஜாவி – தீபாவளிப் பண்டிகைக் கொண்டாட்டம் விரைவில் நெருங்கி வரும் நிலையில், கலிடோனியா  தோட்ட மக்களுக்கு, மாநில அரசு மாநில முதல்வர் வாரியத்தின் மூலம்

112 வீடுகள் இலவசமாக வழங்கியது.

“மாநில அரசுக்குச் சொந்தமான ரிம15 மில்லியன் மதிக்கத்தக்க 15.108 ஏக்கர் நிலப்பரப்பில் வாங்கும் சக்திக்கு உட்பட்ட 272 வீடுகள் கட்டப்படும்.

“மாநில அரசு இந்நிலத்தின் உரிமையாளராகவும் , இகோ வோல்டு குழும பெர்ஹாட்(Eco World Group Berhad) நிறுவனம் இத்திட்ட மேம்பாட்டு நிறுவனமாகவும் செயல்பட்டு பொது தனியார் ஒருங்கிணைப்பில் இத்திட்டத்தை வழிநடத்தப்படுகிறது,” என தாமான் கலிடோனியா இண்டா  வீடமைப்புத் திட்ட முதல் பிரிவுக்கான சாவி வழங்கும் நிகழ்ச்சியில்  மாநில முதல்வர் மேதகு சாவ் கொன் இயோவ் இவ்வாறு தெரிவித்தார்.

இந்த வீடமைப்புத் திட்டம் இரண்டு பிரிவாக மேம்பாடுக் காண்கிறது. முதல் பிரிவில் 112 வீடுகளும் இரண்டாம் பிரிவில் 160 வீடுகளும் கட்டப்படும்.

KETUA Menteri

முன்னதாக இத்திட்டத்திற்கான அடிக்கல் நாட்டு விழா கடந்த 2020 அக்டோபர்,24 அன்று நடைபெற்றது.

மேலும், இத்திட்டம் நிறைவுப்பெற  சுமார் இரண்டு ஆண்டுகள் ஆனது என

நிலம் & பொருளாதார மேம்பாடு மற்றும் தகவல்தொடர்பு ஆட்சிக்குழு உறுப்பினருமான சாவ் கொன் இயோவ் தெரிவித்தார்.

மாநில இரண்டாம் துணை முதல்வர் பேராசிரியர் ப.இராமசாமி தலைமையில் தாமான் கலிடோனியா இண்டா முதல் பிரிவுக்கான வீட்டு உரிமையாளர்கள் குலுக்கல் முறையில் கடந்த செப்டம்பர், 26 நாள் வீட்டு எண் தேர்ந்தெடுக்கும் நிகழ்ச்சியில் இவ்வாறு தெரிவித்தார்.

மேலும் கருத்து தெரிவித்த கொன் இயோவ், 60 வருட குத்தகை முறையில் இலவசமாக வழங்கப்படும் இந்த வீடுகளுக்கு, குடியிருப்பாளர்கள் மேலாண்மை மற்றும் பராமரிப்பு செலவுகளுக்கு மாதந்தோறும் 50 ரிங்கிட் மட்டுமே செலுத்த வேண்டும், என கூறினார்.

முதல் பிரிவில் வீடுகள் பெறாதவர்கள் இரண்டாம் பிரிவு வீடமைப்புத் திட்டத்திற்கு விண்ணப்பிக்கலாம்.

இத்தோட்டத்தின் முன்னாள் குடிமக்கள் மற்றும் தகுதியுடையவர்கள் விண்ணப்பிக்கலாம், என முதல்வர் கேட்டுக்கொண்டார்.

இந்த கலிடோனியா  வீடமைப்புத் திட்டம் இத்தோட்ட மக்களுக்குக் கிடைத்த ‘தீபாவளிப் பரிசு’ என அகம் மகிழ மாநில இரண்டாம் துணை முதல்வர் பேராசிரியர் ப.இராமசாமி தெரிவித்தார்.

“கலிடோனியா தோட்ட மக்கள் சொந்த வீடு பெற வேண்டும் என்ற 30 ஆண்டுக்கால போராட்டம்  இன்று நிறைவேற்றப்பட்டது. இன்றைய நிகழ்ச்சி வரலாற்று புகழ்பெற்ற நன்னாளாகத் திகழ்கிறது,” என்றார்.

இத்தோட்டத்தில் வாழும் பொது மக்களுக்கு வீடுகள் மட்டுமின்றி இங்கு அமைந்திருக்கும்

கோவில் மற்றும் மண்டபமும் புதுப்பிக்கப்பட்டுள்ளது என பேராசிரியர் கூறினார்.

இந்நிகழ்ச்சியில் ஜாவி சட்டமன்ற உறுப்பினர் எங் மொய் லாய்;

செபராங் பிறை மாநகர் கழக மேயர் (எம்.பி.எஸ்.பி), டத்தோ அசார் அர்ஷாத்; சி.எம்.ஐ துணைப் பொது மேலாளர், டத்தின் எஸ். பாரதி, ஈகோ வேர்ல்ட் குழும பெர்ஹாட் தலைமைச் செயல் அதிகாரி, டத்தோஸ்ரீ எஸ்.சுந்தராஜூ மற்றும் பிரமுகர்கள் கலந்து கொண்டார்.

“பினாங்கு மாநிலத்தில் 2022 அக்டோபர் 7, நிலவரப்படி வாங்கும் சக்திக்கு உட்பட்ட 135,545 வீடுகள் பல்வேறு கட்டுமானக் கட்டங்களில் நிர்மாணிக்கப்பட்டு வருகிறது.

“இது கடந்த 14வது பொதுத் தேர்தலில் மாநில அரசு அளித்த வாக்குறுதியில் குறிப்பிட்ட  76,000 வாங்கும் சக்திக்கு உட்பட்ட வீடுகள் எண்ணிக்கையை விட இரண்டு மடக்கு வீடுகள் அதிகமாக நிர்மாணிக்கப்படுவதாக ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.


கலிடோனியா தோட்டத்தில் துப்புரவுப் பணி மேற்கொள்ளப்பட்டது

ஜாவி சட்டமன்ற உறுப்பினர் மதிப்பிற்குறிய சூன் லிப் சீ மற்றும் செபெராங் பிறை நகராண்மைக் கழக ஒத்துழைப்புடன் கலிடோனியா தோட்டத்தில் துப்புரவுப் பணியை மேற்கொண்டார். இத்துப்புரவுப் பணி ஏடிஸ் கொசுக்களின் இனப்பெருக்கத்தைத் தவிர்க்கும் பொருட்டு நடத்தப்பட்டது. ஏடிஸ் கொசுக்களின் இனப்பெருக்கத்தைத் தடுக்கும் வகையில் மாநில சுகாதார இலாகா அத்தோட்டத்தின் திடல், வீடமைப்புப் பகுதி மற்றும் சுற்று வட்டாரங்களில் கொசு மருந்து(Fogging) அடிக்கப்பட்டது.

துப்புரவுப் பணியில் ஈடுபட்ட ஜாவி சட்டமன்ற உறுப்பினர் சூன் லிப் சீ மற்றும் பொது மக்கள்

மேலும், சுற்றுப்புறங்களில் குப்பைகள் குறிப்பாக நீர் தேங்கும் பானங்களைப் போட வேண்டாம் என்று பொது மக்களிடம் வேண்டுகோள் விடுத்தார் சட்டமன்ற உறுப்பினர் சூன் லிப் சீ. தீபாவளிப் பண்டிகையை முன்னிட்டு வீட்டைத் தூய்மை செய்த கலிடோனியா தோட்ட மக்கள் செபெராங் பிறை மாநகராட்சி உதவியுடன் குப்பைகளைத் தங்களின் வீடமைப்புப் பகுதியிலிருந்து அகற்றினர்.

இந்நிகழ்வில் செபெராங் பிறை நகராண்மைக் கழக உறுப்பினர் லோ ஜு-வும் கலந்து கொண்டார். இத்துப்புரவுப் பணியில் ஈடுபட்ட 40 செபெராங் பிறை நகராண்மைக் கழக ஊழியர்கள், 10 மாநில சுகாதார ஊழியர்கள் மற்றும் கலிடோனியா பொது மக்கள் அனைவருக்கும் மனமார்ந்த நன்றி மாலை சூட்டினார் ஜாவி சட்டமன்ற உறுப்பினர். அன்றைய தினத்தன்று மழைப் பெய்த போதிலும் “மக்கள் சேவையே மகேசன் சேவை” என்ற கொள்கையோடு இந்நடவடிக்கை மேற்கொள்ளப்பட்டது.

இந்த துப்புரவு நடவடிக்கையின் மூலம் தூய்மை, பசுமை, சுகாதாரம் மற்றும் பாதுகாப்பு என்ற மாநில அரசின் கொள்கையைத் தொடர்ந்து நிலைநிறுத்தப்படும் என்பது மெய்பிக்கப்படுகிறது.


கல்சா தர்மிக் பஞ்சாப் பள்ளிக்கு ரிம180,000 மானியம் –  மாநில முதல்வர்

பினாங்கு மாநில முதல்வர் மேதகு லிம் குவான் எங் அவர்களின் பொற்கரத்தால் பஞ்சாபி பள்ளி புதிய கட்டிடம் மற்றும் மண்டபம் திறப்பு விழாக் கண்டது. இத்திறப்பு விழா கடந்த 3/8/2014-ஆம் நாள் இனிதே வாடா குருத்வாரா சாஹிப் தளத்தில் நடைபெற்றது. பினாங்கு மாநிலத்தின் முதல் பஞ்சாபி பள்ளியாக கல்சா தர்மிக் பள்ளித் திகழ்கிறது. இப்பள்ளி கடந்த 1937-ஆம் ஆண்டு மலாக்கா ஸ்ட்ரீட் எனும் பகுதியில் நிறுவப்பட்டு 1957-ஆம் ஆண்டு வாடா குருத்வாரா சாஹிப் வளாகத்தில் இடமாற்றம் செய்யப்பட்டது.

மாநில முதல்வர் கல்சா தர்மிக் பஞ்சாப் பள்ளி புதிய கட்டிடத்தை அதிகாரப்பூர்வகாகத் திறந்து வைத்தார். (உடன் ஆட்சிக்குழு உறுப்பினர் திரு ஜெக்டிப், புக்கிட் குளுகோர் நாடாளுமன்ற உறுப்பினர் திரு ராம்)

இந்த கல்சா தர்மிக் பஞ்சாபி பள்ளியின் நோக்கமானது சீக்கியர்கள் தங்களின் தாய்மொழியானப் பஞ்சாபி மொழியைக் கற்றுக்கொள்வதும்; மலேசிய கல்வி சான்றிதழ் தேர்வில் இடம்பெறும்  “Senior Cambridge Exams” எனும் தேர்வை எழுதுவது ஆகும்.

தொடக்கக் காலத்தில் இந்த கல்சா தர்மிக் பஞ்சாப் பள்ளி சீக்கியர்கள் மற்றும் பொது மக்களின்  நன்கொடையில் நிர்வகிக்கப்பட்டது. 2001-ஆம் ஆண்டு தொடங்கி மலேசிய கல்சா திவான் மற்றும் பஞ்சாபி கல்வி அறக்கட்டளை  இணைந்து மலேசிய கல்வி அமைச்சின் உதவியோடு நாடு தழுவிய நிலையில் கூட்டரசு அரசி நிதி உதவியோடு பஞ்சாப் பள்ளி செயற்பட்டது.  கல்வி அமைச்சு நிதியுதவி வழங்கினாலும் கல்சா தர்மிக் பள்ளியை நிர்வகிப்பதில் பணச் சிக்கல் எதிர்கொள்ளப்பட்டது.

மாநில அரசு பஞ்சாப் பள்ளி அவலநிலையை அறிந்து 2010-ஆம் ஆண்டு தொடங்கி 2014-ஆம் ஆண்டு வரை நிதியுதவி வழங்குவது பாராட்டக்குறியதாகும். இந்தப் பள்ளிக்கு மட்டுமின்றி பினாங்கு மாநில பாயான் பாரு மற்றும் பட்டர்வொர்த் எனும் இடத்தில் இயக்கி வரும் 2 பஞ்சாப் பள்ளிகளுக்கும் இந்த நிதி உதவி கொடுக்கப்படுகிறது.

பினாங்கு மாநில சீக்கியர் இனத்தவரின் உரிமைகளையும் மதிக்கத்தக்க வகையில் மக்கள் கூட்டணி அரசு கல்சா தர்மிக் பஞ்சாபி பள்ளிக்கு ரிம40,000 (ரிம25,000 கல்சா தர்மிக் பள்ளிக்கும் ரிம15,000 பாயான் பாருவில் அமைந்திருக்கும் இப்பள்ளியின் மற்றுமொரு கிளைக் கல்வி மையம் கொடுக்கப்படும்).   அதேவேளையில் பட்டவொர்த் பஞ்சாபி கல்வி மையத்திற்கு ரிம25,000 மானியம் தொடர்ந்து வழங்கப்படுகிறது. இந்த வருடத்திற்கான மானியம் கடந்த 14/5/2014-ஆம் நாள் கொம்தார் அரங்கில் வழங்கப்பட்டது.

மாணவர்களின் எண்ணிக்கை கல்சா தர்மிக் பள்ளியில் 78-ஆகவும் பாயான் பாரு மையத்தில் 38-ஆகவும் அதிகரித்த நிலையில் இப்பள்ளியில் கூடுதல் கட்டிடம் நிர்மாணிக்கும் சூழல் ஏற்பட்டது அனைவரும் அறிந்ததே. எனவே, 2012-ஆம் ஆண்டு வைசாக்கி பெருநாளில் கலந்து கொண்ட மாநில முதல்வர் இப்பள்ளியின் புதிய கட்டிடம் நிர்மாணிப்பதற்கு ரிம50,000 மானியமாக வழங்கினார். அன்றைய தினம் மறைந்த நமது புக்கிட் குளுகோர் நாடாளுமன்ற உறுப்பினர் திரு கர்பால் சிங் அவர்கள் கலந்து கொண்டு இப்பள்ளியின் வளாகத்தில் தாம் வளர்ந்ததாகவும், இப்பள்ளியின் புதிய கட்டிடம் காண்பதற்கு ஆவலாக இருப்பதாகக் கூறியதை மாநில முதல்வர் தமது வரவேற்புரையில் குறிப்பிட்டார். ஜெலுந்தோங் புலியாக வலம் வந்த அமரர் திரு கர்பால் சிங்கின் சேவையை நினைவுக்கூறும் வகையில் அப்பள்ளியின் அரங்கத்திற்கு கர்பால் சிங் அரங்கம் என பெயர் சூட்டப்பட்டது.

கல்சா தர்மிக் பஞ்சாப் பள்ளியின் புதிய கட்டிடத்தை அதிகாரப்பூர்வமாகத் திறந்து வைத்த மாநில முதல்வர் அப்புதிய கட்டிட நிர்மாணிப்புக்கு உதவும் வகையில் ரிம180,000 மானியம் வழங்கியது சாலச்சிறந்ததாகும். சீக்கியர்கள் அனைத்து முயற்சிகளிலும் வெற்றிப் பெற தமது வாழ்த்துகளைத் தெரிவித்தார் மாநில முதல்வர்.

இந்நிகழ்வில் மாநில ஆட்சிக்குழு உறுப்பினர் திரு ஜெக்டிப் சிங் டியோ, புக்கிட் குளுகோர் நாடாளுமன்ற உறுப்பினர் திரு ராம் கர்பால், ஸ்ரீ டெலிமா சட்டமன்ற உறுப்பினர் திரு நேதாஜி இராயர், திரு கர்பால் துணைவியார் மற்றும் பலர் கலந்து சிறப்பித்தனர்.


கல்வியின் வழி மனித மூலதனத்தை உருவாக்குவோம் – முதல்வர்

பினாங்கு மாநில அரசின் கடனுதவிப் பெற்றுக் கொண்ட மாணவர்கள்

பினாங்கு மாநில கல்வி கடனுதவித் திட்டத்தில் 2016/2017-ஆம் ஆண்டு மேற்கல்வி தொடரும் மாணவர்களுக்கு தமது மனமார்ந்த நல்வாழ்த்துக்களை தெரிவித்துக் கொண்டார் மாநில முதல்வர் மேதகு லிம் குவான் எங்.

“ஆற்றல், பொறுப்பு, வெளிப்படை என்ற கொள்கையின் அடிப்படையில் மாநில அரசாங்கம் நிர்வாகம் நடத்தி 2008-ஆம் ஆண்டு தொடங்கி கூடுதல் வருமானம் ஈட்டுகிறது. இந்தக் கூடுதல் வருமானத்தைக் கொண்டு மாநில அரசு தகுதியுடைய மாணவர்களுக்கு மதம், இனம், அரசியல் பின்புலம் பாராமல் கல்விக் கடனுதவி வழங்கி வருகிறது”” .

“கல்வியின் மூலம் மனித மூலதனத்தை உருவாக்கும் மாநில அரசின் இலக்கு இதன் வழி செயல்படுத்தப்படுகிறது” என மாணவர் கடனுதவி ஒப்பந்த விழாவில் உரையாற்றினார் மாநில முதல்வர்.

இந்நிகழ்வில் மாநில இரண்டாம் துணை முதல்வரும் கல்வி ஆட்சிக்குழு உறுப்பினருமான பேராசிரியர் ப.இராமசாமி, மாநில துணை செயலாளர் டத்தோ காஜாலி டெராமன் ஆகியோர் கலந்து கொண்டனர்.

இந்நிகழ்வில் 311 மாணவர்கள் கடனுதவிப் பெற்றுக்கொண்டனர். 2008-ஆம் ஆண்டு தொடங்கி இதுவரை 13.9லட்சம் கடனுதவி வழங்கப்பட்டதாகவும் அதில் 1,543 மாணவர்கள் நன்மை அடைந்துள்ளனர் என்பது பாராட்டக்குறியது.

மேலும், இளங்கலை மட்டுமின்றி முதுகலை பட்டப் படிப்பிற்கும் மாநில அரசு கடனுதவி வழங்கி அங்கீகரிக்கிறது. சிறந்த தேர்ச்சி பெறும் அதாவது 3.67 மேல் தேர்வில் அடைவுநிலைப் பெறும் மாணவர்களுக்குக் கடனுதவி திட்டமானது ஊக்கத்தொகைக்கு மாற்றப்படும் என அறிவித்தார் முதல்வர்.}


கல்வி, சுகாதாரம் & சமூகநலன் முன்னேற்றத்திற்குப் பல திட்டங்கள் அமலாக்கம் காணும்

இந்துக்களின் வாழ்வாதாரத்தை மேம்படுத்துவதோடு வளர்ச்சியடைந்த ஒரு சமூகமாக உருமாற்றம் காண கல்வி, சுகாதாரம், சமூகநலன் கூறுகளில் கூடுதல் கவனம் செலுத்தப்படும் என பினாங்கு இந்து அறப்பணி வாரியத்தின் துணைத் தலைவர் செனட்டர் டாக்டர்  ஆர்.ஏ லிங்கேஸ்வரன் தெரிவித்தார்.

“இந்து அறப்பணி வாரியம் ஒரு சமூகத்தின் முன்னேற்றத்திற்கு அடிப்படையாக விளங்கும் கல்வி வளர்ச்சிக்கு முன்னுரிமை அளிக்க இணக்கம் கொள்கிறது. எனவே, கடந்த 2008-ஆம் ஆண்டு முதல் ஒரு முறை வழங்கப்படும் கல்வி உபகாரச்சம்பளம் தொடர்ந்து வழங்கப்படும்.

மேலும், இந்த உபகாரச் சம்பளம் பெற சான்றிதழ், டிப்ளோமா முதல் இளங்கலை வரை மேற்கல்வியைத் தொடரும் இந்து மாணவர்கள் விண்ணப்பிக்கலாம். தேர்வுப் பெற்ற ஒவ்வொரு மாணவரும் அவரவரின் கல்வி தகுதிக்கேற்ப உபகாரச் சம்பளம் பெறுவர்.

ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் தலைமையில் அமைக்கப்பட்ட இந்து அறப்பணி வாரிய புதிய ஆணையர் குழுவினர்.

ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் தலைமையில் அமைக்கப்பட்ட புதிய ஆணையர் குழுவினர் இத்திட்டத்தின் கீழ் இம்முறை அதிகமாக இந்து மாணவர்களுக்கு கல்வி உபகாரச்சம்பளம் வழங்க உத்தேசிப்பதாக டாக்டர் லிங்கேஸ்வரன் கூறினார்.

இந்து அறப்பணி வாரியம் கடந்த 2008 ஆம் ஆண்டு முதல் 2022 ஆண்டு வரை 2981 மாணவர்களுக்கு கல்வி உபகாரச் சம்பளம் வழங்கியுள்ளது என்பது குறிப்பிடத்தக்கது.

“மேலும், ஆலயம் என்பது மதம் மற்றும் சமயம்  சார்ந்த தலமாக மட்டுமே செயல்படாமல் மாணவர்களின் கல்வி நலனுக்காக குருகுலமாக அமைக்கத் திட்டமிடப்படுகிறது. தொடக்கமாக ஒரு மாவட்டத்திற்கு ஒரு குருகுலம் தொடங்கப்படும். குருகூலம் திட்டத்தின் கீழ் பி40 குழுவைச் சேர்ந்த மாணவர்கள் பள்ளி முடிந்தவுடன் பள்ளிப் பாடத்திட்ட அடிப்படையிலான பிரத்தியேக வகுப்புகளில் பங்கேற்பர். இந்தப் பிரத்தியேக வகுப்புகள் வழிநடத்த ஆசிரியர்கள் நியமிக்கப்படுவர்.

“இதன் மூலம், மாணவர்கள் கல்வி கேள்விகளில் சிறந்து விளங்குவதோடு தீயச் செயல்களில் இருந்து விலகவும் ஒரு தூண்டுகோளாக அமையும்,” என நம்பிக்கை தெரிவித்தார்.

தற்போது மருத்துவச் செலவுகள் அதிகரித்து வரும் வேளையில் சுகாதாரக் கூறுகளுக்கும் கூடுதல் கவனம் செலுத்துவது அவசியமாகும். இந்து அறப்பணி வாரியத்தின் கீழ் பினாங்கு மாநில தீவிலும் பெருநிலத்திலும் முறையே ஒரு டயாலிசிஸ் மையம் திறக்கத் திட்டமிடப்படுகிறது.

“முதல் கட்டமாக எனது தலைமையில் மருத்துவக் குழுவினர் மற்றும் அறப்பணி வாரிய ஆணையர்களுடன் இணைந்து ‘Buddhist Tzu Chi’ டயாலிசிஸ் மையத்திற்கு அலுவல் பயணம் மேற்கொண்டோம்.

“இத்திட்டம் செயல்படுத்த ஆய்வுகள் மேற்கொள்ளப்படும். ஏனெனில், டயாலிசிஸ் மையம் தொடங்குவதற்கு அதிகமான நிதி ஒதுக்கீடுகள் தேவைப்படும். அதேவேளையில், நிபுணத்துவம் மிக்க மருத்துவர்களின் சேவையும் அவசியம். சிறுநீரகப் பிரச்சனையை எதிர்நோக்கும் பல நோயாளிகள் டயாலிசிஸ் சிகிச்சையின்  மருத்துவச் செலவினைக் கட்ட முடியாமல் தவிக்கின்றனர். எனவே, இந்துக்களின் சுகாதாரத்தை மேம்படுத்த டயாலிசிஸ் மையம் அவசியமாகும்,” என முன்னாள் பொது மருத்துவமனை இயக்குநருமான டாக்டர் லிங்கேஸ்வரன் தெரிவித்தார்.

சுகாதார முகாம்,  சட்ட உதவி மற்றும் விழிப்புணர்வு முகாம் நடத்துவதன் மூலம் பொது மக்களின் வாழ்வாதாரம் பாதுகாக்கப்படும். சுகாதார முகாம் மூலம் இலவச மருத்துவப் பரிசோதனை நடத்த இலக்கு கொண்டுள்ளோம். அதேவேளையில், சட்ட ரீதியிலானப் பிரச்சனையை எதிர்நோக்கும் பொது மக்களுக்கும் சட்ட ஆலோசனைகள் வழங்கி உதவிகள் செய்யப்படும். இத்திட்டத்தனை ஒவ்வொரு மாவட்டத்திலும் நடத்த திட்ட்மிட்டுள்ளோம், என்றார்.


கல்வி மற்றும் ஆன்மீக துணையுடன் அறிவார்ந்த இளைஞர்களை உருவாக்கலாம்.

ஜோர்ச்டவுன் – ஸ்ரீ மகா மாரியம்மன் நற்பணி சங்கம் கொம்தாரில் அமைந்துள்ள பினாங்கு மாநில முதல்வர் அலுவலகத்திற்கு இன்று மரியாதை நிமித்தம் வருகை மேற்கொண்டனர். ஸ்ரீ மகா மாரியம்மன் நற்பணி சங்கத் தலைவர் திரு.சர்வேஸ்வரன், துணை தலைவர் திரு.குமரன், செயலாளர் திரு.முல்லைகுமரன், சங்க செயலவை உறுப்பினர்களான திரு.கருணாகரன் மற்றும் திரு.நாகலிங்கம் ஆகியோர்

வருகையளித்திருந்தனர்.

பினாங்கு மாநில முதல்வர் மேதகு சாவ் கொன் யாவ் அவர்களுக்கு ஶ்ரீ மகா மாரியம்மன் நற்பணி சங்க உறுப்பினர்கள் பொன்னாடை போற்றி மாலை அணிவித்து மரியாதை செய்தனர்.

இந்த நற்பணி சங்கம் இந்தியர்களின் வளர்ச்சிக்கும் மேம்பாட்டிற்கும் பல அரிய திட்டங்களை அமல்படுத்துவது குறிப்பிடத்தக்கதாகும். மெக்கலம் சாலையில் அமைந்துள்ள வசதிக்குறைந்த குடும்பங்களைச் சார்ந்த மாணவர்களுக்கு இலவச பிரத்தியேக வகுப்பு நடத்த சிறு மண்டபம் தேவைப்படுவதைப் பினாங்கு மாநில முதல்வர் மேதகு சாவ் கொன் யாவ் அவர்களிடம் முன்வைத்தனர்.

இதனிடையே, இளைஞர்கள் தவறான வழியில் செல்லாமல் இருக்க சமயக் கல்வியை அவர்களுக்கு வழங்க இணக்கம் கொண்டுள்ளதையும் குறிப்பிட்டார் நற்பணி சங்கத் தலைவர் திரு.சர்வேஸ்வரன்.

மாநில முதல்வர் இந்நற்பணி சங்க விண்ணப்பங்களை பரீசிலிக்கப்படும் என நம்பிக்கை தெரிவித்தார்.

பினாங்கு மாநில முதல்வருக்குப் பொன்னாடை போற்றி மாலை அணிவித்து மரியாதை செய்தனர் நற்பணி சங்க குழுவினர்.


ஜோர்ச்டவுன் – ஸ்ரீ மகா மாரியம்மன் நற்பணி சங்கம் கொம்தாரில் அமைந்துள்ள பினாங்கு மாநில முதல்வர் அலுவலகத்திற்கு இன்று மரியாதை நிமித்தம் வருகை மேற்கொண்டனர். ஸ்ரீ மகா மாரியம்மன் நற்பணி சங்கத் தலைவர் திரு.சர்வேஸ்வரன், துணை தலைவர் திரு.குமரன், செயலாளர் திரு.முல்லைகுமரன், சங்க செயலவை உறுப்பினர்களான திரு.கருணாகரன் மற்றும் திரு.நாகலிங்கம் ஆகியோர்

வருகையளித்திருந்தனர்.

இந்த நற்பணி சங்கம் இந்தியர்களின் வளர்ச்சிக்கும் மேம்பாட்டிற்கும் பல அரிய திட்டங்களை அமல்படுத்துவது குறிப்பிடத்தக்கதாகும். மெக்கலம் சாலையில் அமைந்துள்ள வசதிக்குறைந்த குடும்பங்களைச் சார்ந்த மாணவர்களுக்கு இலவச பிரத்தியேக வகுப்பு நடத்த சிறு மண்டபம் தேவைப்படுவதைப் பினாங்கு மாநில முதல்வர் மேதகு சாவ் கொன் யாவ் அவர்களிடம் முன்வைத்தனர்.

இதனிடையே, இளைஞர்கள் தவறான வழியில் செல்லாமல் இருக்க சமயக் கல்வியை அவர்களுக்கு வழங்க இணக்கம் கொண்டுள்ளதையும் குறிப்பிட்டார் நற்பணி சங்கத் தலைவர் திரு.சர்வேஸ்வரன்.

மாநில முதல்வர் இந்நற்பணி சங்க விண்ணப்பங்களை பரீசிலிக்கப்படும் என நம்பிக்கை தெரிவித்தார்.

பினாங்கு மாநில முதல்வருக்குப் பொன்னாடை போற்றி மாலை அணிவித்து மரியாதை செய்தனர் நற்பணி சங்க குழுவினர்.


கல்வி முதலீடு சிறப்பான எதிர்காலத்திற்கான முதலீடு – முதல்வர்

ஜார்ஜ்டவுன் – “கல்வியின் முன்னேற்றத்திற்கு வழங்கப்படும் மானியத்தின் மூலம் மாணவர்கள் சிறந்த எதிர்காலத்தை உருவாக்க இயலும். கல்வி முதலீடு

சிறப்பான எதிர்காலத்திற்கான முதலீடு”, என மாநில முதல்வர் மேதகு சாவ் கொன் யாவ் தெரிவித்தார்.

பினாங்கு மாநில அரசு

தமிழ்ப்பள்ளிகளின் மேம்பாட்டுத் திட்டங்களுக்காக வழங்கப்படும் வருடாந்திர மானிமும் ரிம1.75மில்லியனிலிருந்து ரிம2.0 மில்லியனாக அதிகரிக்கப்பட்டுள்ளது. அதேவேளையில், பாலர்பள்ளிக்கு (ரிம150,000) , தமிழ்ப்பள்ளிகளுக்கான சிறப்பு நிதியம் ( ரிம150,000) , பஞ்சாப் பள்ளிகளுக்கு (ரிம90,000) என கடந்த ஆண்டுகளைக் காட்டிலும் நிதி ஒதுக்கீடு அதிகரிக்கப்பட்டுள்ளது என

தமிழ்ப்பள்ளிகள், பஞ்சாப் பள்ளிகள் மற்றும் தமிழ்ப் பாலர் பள்ளிகளுக்கான காசோலை வழங்கும் நிகழ்வில் அகம் மகிழத் தெரிவித்தார்.

21-ம் நூற்றாண்டு  சவாலை எதிர்நோக்கும்

வகையில் தமிழ்ப்பள்ளிகளில்

தொழில்நுட்ப வளர்ச்சியுடன் கூடிய கற்றல் மற்றும் கற்பித்தல் பாடத்திட்டம் மற்றும் பொது வசதிகள் அறிமுகப்படுத்த மாநில அரசு தொடர்ந்து மானியம் வழங்கி வருகிறது என சூளுரைத்தார்.

மாநில அரசு 11-வது முறையாக தமிழ்ப்பள்ளிகளின் மேம்பாட்டுத் திட்டங்களுக்காக மானியம் வழங்கிய போதிலும் இந்த நற்செயலை பிற மாநிலங்களும் பின்பற்ற வேண்டும் என முதல்வர் கூறினார்.

இந்நிகழ்வில் மாநில நாடாளுமன்ற உறுப்பினர்கள், ஆட்சிக்குழு உறுப்பினர்கள், தமிழ்ப்பள்ளி தலைமையாசிரியர்கள்,  பெற்றோர் ஆசிரியர் சங்கத் தலைவர்கள் மற்றும் பிரமுகர்கள் கலந்து கொண்டனர்.

நம்பிக்கை கூட்டணி அரசு  தமிழ் இடைநிலைப் பள்ளி அமைப்பதாக

அளித்த தேர்தல் வாக்குறுதியைக் கூடிய விரைவில் நிறைவேற்றும் என நம்பிக்கை கொள்வதாக மாநில இரண்டாம் துணை முதல்வர்  பேராசிரியர் ப.இராமசாமி தெரித்தார்.

மாநில அரசாங்கத்தின் கீழ் 20 பாலர் பள்ளிகள் இயங்குவதாகவும் மாணவர்கள் கல்வியில் சிறந்து விளங்குவதற்கு பாலர் பள்ளி கல்வியே அஸ்திவாரம் என மேலும் தெளிவுப்படுத்தினார்.

செய்தி: ரேவதி கோவிந்தராஜு

படம்: அமாட் அடில் பின் முகமது


காற்பந்து துறையில் பெண்களும் தேசிய ரீதியில் இடம் பெற பினாங்கு  இந்திய காற்பந்து சங்கம் உத்வேகம் – ஸ்ரீசங்கர்

பிறை – அண்மையில் பினாங்கு இந்தியர் காற்பந்து சங்கத்தின் ஏற்பாட்டில் முதல் முறையாக பெண்களுக்கான புட்சால் காற்பந்து  போட்டி இனிதே நடைபெற்றது.

“தற்போது காற்பந்து போட்டியில் பெண்களும் பல சாகசங்களைப் படைக்கும் வேளையில் தேசிய மற்றும் மாநில அளவிலும் இந்திய பெண்களின் பங்கேற்பு மிகவும் குறைவாகவே உள்ளது. இதனைக் கருத்தில் கொண்டு பினாங்கு இந்திய காற்பந்து சங்கம் முதல் முயற்சியாக பெண்களுக்கான புட்சால் போட்டி ஏற்பாடுச் செய்தது,” என பினாங்கு இந்தியர் காற்பந்து சங்கத்தின் தலைவர் ஸ்ரீசங்கர் வரவேற்புரையில் இவ்வாறு தெரிவித்தார்.

அமோகமான வரவேற்பைத் தொடர்ந்து இனி வரும் ஆண்டுகளிலும் பெண்களுக்கான புட்சால் போட்டி நடத்தி அவர்களுக்கு முறையான  பயிற்சிகள் வழங்கி தேசிய ரீதியிலான விளையாட்டு வீராங்கனையாக உருவாக்க இலக்கு கொண்டுள்ளதாக மேலும் தெரிவித்தார்.

இச்சங்கத்தின் கீழ் ஒவ்வொரு ஆண்டு ஆறு பிரிவுகள் உள்ளடக்கிய காற்பந்து போட்டிகளும் இரு காற்பந்து பயிற்சிக்கான பட்டறைகளும் நடத்தப்படுகிறது.

செபராங் பிறை புட்சால் அரங்கத்தில் நடைபெற்ற இப்போட்டியை செபராங் பிறை நகராண்மைக் கழக உறுப்பினர் டேவிட் மார்ஷல் அதிகாரப்பூர்வமாகத் துவக்கி வைத்தார்.

இப்போட்டியில் 8 குழுக்களைப் பிரதிநிதித்து 40 பெண்கள் விளையாடினர்.’லீக்’ பாணியில் நடந்த இப்போட்டியில் வெற்றிப் பெற்ற இரு குழுக்கள் அரையிறுதிச் சுற்றுக்குத் தேர்வுப்பெற்றன. பின்னர் ஆட்டங்கள் அனைத்தும் ‘நாக் அவுட்’ முறையில் நடைபெற்று இறுதியில் கேர்ல்ஸ் பவர் ஒ.சி குழுவினர் வெற்றி மகுடத்தைச் சூடினர். இரண்டாவது நிலையில் பினாங்கு இந்தியர் பெண்கள் குழு வெற்றி பெற்றனர்.


காற்றழுத்த பலூன் விழா 2019 அதிகமான சுற்றுப்பயணிகளைக் கவரும் – முதல்வர்

பட்டர்வொர்த்- “ஐந்தாவது முறையாக நடைபெறும் பினாங்கு காற்றழுத்த பலூன் விழா 2019-ன் அறிமுகவிழா நடத்தப்படுவதன் மூலம் சுற்றுப்பயணிகளை ஈர்க்க முடியும். இந்த அறிமுக விழா தீவுப்பகுதியின் எக்ஸ்பிளணட் தலத்தில் மட்டுமின்றி பெருநிலப்பகுதியிலும்

நடத்தப்படுவதன் மூலம்  பினாங்கு என்பது தீவு மற்றும் பெருநிலத்தை சேர்ந்த இரு வெவ்வேறு இடங்கள் என்ற  வேறுப்பாடு அகற்றப்படுகிறது,” என இந்நிகழ்வை அதிகாரப்பூர்வமாகத் துவக்கி வைத்த மாநில முதல்வர் மேதகு சாவ் கொன் யாவ் இவ்வாறு தெரிவித்தார்.

இந்த ஆண்டு ஏறக்குறைய 150, 000 சுற்றுப்பயணிகள் வருகையளித்தனர் என்றால் மிகையாகாது. வருகின்ற பிப்ரவரி மாதம் 9 மற்றும் 10 தேதிகளில் பாடாங் போலோவில்

 நடைபெறும் இவ்விழா உள்நாட்டு மட்டுமின்றி வெளிநாட்டு சுற்றுப்பயணிகளையும் வெகுவாக கவரும் என நம்பிக்கை தெரிவித்தார்.

இந்நிகழ்வில் சுற்றுலா, பாரம்பரியம், கலை கலாச்சார மேம்பாடு ஆட்சிக்குழு உறுப்பினர் இயோ சூன் இன், பாகான் டாலாம் சட்டமன்ற உறுப்பினர் சத்தீஸ் முனியாண்டி, பத்து லஞ்சாங் சட்டமன்ற உறுப்பினர்

 ஒங் அ தியோங், பினாங்கு சுற்றுலாத் துறை தலைமை நிர்வாக அதிகாரி உய் சூக் யான் மற்றும் பிரமுகர்கள் கலந்து கொண்டனர்.

இந்த அறிமுக விழா பட்டர்வொர்த் அர்ட்வொர்க் தலத்தில் 400 மினி காற்றழுத்த பலூன்களில் பொருத்தப்பட்ட வண்ண விளக்குகளின் ஒளியுடன் தொடக்க விழாக் கண்டது.

இந்த மினி காற்றழுத்த பலூன்கள் பாலர்ப்பள்ளி மற்றும் ஆரம்பப்பள்ளி மாணவர்களின்  கலை திறமையில் உருவாக்கப்பட்டன. மாநில அரசின் திட்டங்களில் பினாங்கு வாழ் மக்கள் பங்கு கொள்வதில் பெருமிதம் கொள்வதாகத் தெரிவித்தார்.

இந்த 400 காற்றழுத்த பலூன் கண்காட்சி வருகின்ற மார்ச் மாதம் 30-ஆம் தேதி வரை பொது மக்களின் காட்சிக்கு  வைக்கப்படும்.


‘காற்றுள்ள போதே தூற்றிக் கொள்’  பினாங்கு இந்திய மக்களுக்கு வலியுறுத்து

2008-ஆம் ஆண்டு முதல் ஆட்சியில் அமர்ந்துள்ள மக்கள் நலன் பேணும் பினாங்கு மக்கள் கூட்டணி அரசால் பல தங்கத் திட்டங்கள் அறிமுகப்படுத்தப்பட்டன. நேர்மையான ஆட்சியின் மூலம் வரவு செலவு கணக்கில் கிடைக்கப்பெற்ற மாநில அரசின் மிகை நிதியைக் கொண்டு பினாங்கு மக்களுக்கு உதவும் வண்ணம் இத்தங்கத் திட்டங்களின் வழி நிதியுதவிகள் வழங்கப்பட்டுவருகின்றன. எனினும், இந்நிதியுதவிகளைப் பெறுவதில் பினாங்கு இந்திய மக்கள் குறிப்பாகக் கிராமப்புற மக்கள் பிந்தங்கியுள்ளனர் என்றும் உடனே தகுதியுள்ள தங்கத் திட்டங்களில் பினாங்கு வாழ் இந்திய மக்கள் தங்களைப் பதிந்து கொள்ளுமாறும் பினாங்கு செபெராங் பிறை நகராண்மைக் கழக உறுப்பினர் திரு.செ.குணாளன் பணிவன்புடன் கேட்டுக் கொண்டார்.

மூத்த குடிமக்கள் திட்டம், தனித்து வாழும் தாய்மார்கள் திட்டம், தங்க மாணவர்கள் திட்டம், உடல் ஊனமுற்றோர்கள் திட்டம் ஆகிய திட்டங்களின் வழி ஆண்டுதோறும் மாநில அரசு தகுதியானவர்களுக்கு ரிம100 உதவித்தொகை வழங்குகிறது. அதுமட்டுமல்லாது,          2011-ஆண்டில் பிறந்த குழந்தைகளுக்கு தங்கக் குழந்தைகள் திட்டத்தின் மூலம் ரிம200 வழங்கப்படுகிறது. இத்திட்டங்களைப் பற்றிய மேல் தகவல்களை பெற
http://isejahtera.penang.gov.my
 என்னும் இணைய தளத்தை வலம் வரலாம். இத்திட்டங்களின் அடிப்படை விண்ணப்ப நிபந்தனை தாங்கள் பினாங்கு மாநிலத்தின் பதிவு பெற்ற வாக்காளர்களாக இருத்தல் வேண்டும்.

இவற்றைத் தவிர அரசாங்க உயர்கல்விக் கூடங்களில் தங்களின் பட்டயம் ‘Diploma’ மற்றும் இளங்கலை ‘Degree’ படிப்பு மேற்கொள்ளும் மாணவர்களுக்கு அரசு ரிம1000 நிதியுதவி வழங்குகிறது. முந்தைய அரசு இம்மாணவர்களுக்கு ரிம500 மட்டுமே வழங்கியது இங்கு குறிப்பிடத்தக்கது. எனவே தகுதியுடைய மாணவர்கள் இத்திட்டத்திற்கு விண்ணப்பித்துப் பயன்பெறுமாறு கேட்டுக் கொள்ளபடுகின்றனர். இதற்கான விண்ணப்ப பாரத்தை
http://ibita.penang.gov.my
 என்னும் இணையத் தளத்திலிருந்து பதிவிறக்கம் செய்து கொள்ளலாம். இதனைத் தவிர்த்து, மாண்புமிகு பினாங்கு இரண்டாம் முதல்வர் பேராசிரியர் இராமசாமி தலைமையில் செயற்படும் இந்து அறப்பணி வாரியம், ஒவ்வோர் ஆண்டும் உயர்கல்வி மேற்கொள்ளும் வசதி குறைந்த மாணவர்களுக்குக் கல்வி உபகார நிதி வழங்கி வருவதும் இங்கு குறிப்பிடத்தக்கதாகும்.

பினாங்கு மாநில அரசு மூத்த குடிமக்களின் சேவையை என்றுமே அங்கிகரிக்க தவறியதில்லை. அதுபோல், அவர்கள் இறந்தபின்னும் அவர்களுடைய இறுதிச்சடங்கு தங்கு தடையின்றி நடைபெற்று அவர்களின் ஆத்மா சாந்தி அடைய வழிவகை செய்யும் வகையில் இறுதிச் சடங்கு செலவினத்தைக் குறைக்க மூத்த குடிமக்களின் வாரிசுகளுக்கு ரிம1000 உதவித் தொகை வழங்கப்படுகிறது. அவை மட்டுமல்லாது அடுத்த ஆண்டு தொடக்கம் முதல் வறுமை ஒழிப்புத் திட்டத்தின் வழி ரிம770க்கு கீழ் வருமானம் பெறும் குடும்பத் தலைவர்களுக்கு கூடுதல் உதவிநிதி வழங்கப்படும். எடுத்துக்காட்டாக ரிம500 மாத வருமானம் பெறும் ஒரு குடும்பத்திற்கு மாநில அரசு ரிம270 உதவித் தொகையை மாதந்தோறும் வழங்கி அக்குடும்பம் வறுமைக் கோட்டிற்கு மேல் மாத வருமானம் பெறுவதை உறுதி செய்யும்.

மேலும் ‘யாம் பெற்ற இன்பம் பெருக இவ்வையகம்’ என்பதற்கொப்ப இத்திட்டங்களின்வழி பயன்பெற்றவர்கள் இத்திட்டங்களைப் பற்றி அறியாத நம்மவர்களுக்கு இந்தத் தகவலைப் பரப்பும்படி அன்போடு கேட்டுக் கொள்ளப்படுகின்றனர். இத்திட்டங்களைப் பற்றி மேலும் தெரிந்து கொள்ள விரும்புபவர்கள் மேற்குறிப்பிட்ட இணையத்தளங்களை நாடியும் எங்கள் முத்துச் செய்திகள் இதழில் குறிப்பிடப்பட்டுள்ள ஒவ்வொரு தொகுதியின் சிறப்பு அதிகாரிகளைக் கைப்பேசி எண் வாயிலாகத் தொடர்பு கொண்டும் மேற்தகவல்களைப் பெற்றுக் கொள்ளலாம்.

பினாங்கு வாழ் இந்திய மக்கள், மாநில அரசு வழங்கியுள்ள இந்த வாய்ப்பைத் தவற விடாமல் தங்கள் தொகுதி சட்டமன்ற உறுப்பினர் அல்லது நாடாளுமன்ற உறுப்பினர் அலுவலகத்திலோ, மக்கள் சேவை மையத்திலோ, பாதுகாப்பு மற்றும் சமூக மேம்பாட்டுச் செயற்குழுவிடமோ சென்று தகுதியான தங்கத் திட்டங்களில் பதிந்து பயன்பெறுமாறு கேட்டுக் கொள்ளப்படுகின்றனர்.

காலம் தாழ்த்தாமல் இன்றே செயற்படுங்கள்;

தங்கத் திட்டங்களில் பதிய முற்படுங்கள்!!!


கிட்டு கிண்ணக் காற்பந்து போட்டி இளம் விளையாட்டு வீரர்கள் அடையாளம் காண வித்திடும் – ஶ்ரீ சங்கர்

செபராங் பிறை – அண்மையில்  பினாங்கு இந்தியர் காற்பந்து சங்கத்தின் ஆதரவோடு தென் செபராங் பிறை  இந்தியர் காற்பந்து கழக ஏற்பாட்டில் கிட்டு கிண்ணக் காற்பந்து போட்டி நடைபெற்றது.

“பினாங்கு  இந்தியர் காற்பந்து சங்கத்தின் கீழ் 18 காற்பந்து கழகங்கள் இடம்பெறுகின்றன. அதில் தென் செபராங் பிறை கழக ஏற்பாட்டில் கடந்த ஐந்து ஆண்டிகளாக இந்த கிட்டு கிண்ணப் போட்டி நடத்தப்படுகிறது,” என்று பினாங்கு இந்தியர் காற்பந்து சங்கத்தின் தலைவர் ஶ்ரீ சங்கர் தெரிவித்தார் .

இப்போட்டி மலேசிய இந்தியர் காற்பந்து [மீபா] ஏற்பாட்டில் நடைபெறவிருக்கும் டத்தொ கே பத்மநாதன் கிண்ண காற்பந்து போட்டிக்கான சிறந்த விளையாட்டாளர்கள் தேர்வுச்செய்யும் களமாக இப்போட்டி திகழ்கிறது. மேலும் தொடக்கத்தில் தென் செபராங் பிறை கழக விளையாட்டுத் துறை மேம்பாட்டுக்கு ஆதரவும் அர்ப்பணிப்பும் வழங்கிய காற்பந்து விளையாட்டாளர் அமரர் கிட்டு அவர்களை நினைவுக்கூறும் வகையில் இப்போட்டி நடத்தப்படுகிறது என மேலும் தெரிவித்தார்.

இப்போட்டியில் சிறந்த ஆட்டத்தை வெளிப்படுத்திய 25 ஆட்டக்காரர்களை தேர்வுச் செய்து அவர்களுக்கு முழுமையான பயிற்சி வழங்கி இந்த ஆண்டு நடைபெறவிருக்கும்   தேசிய ரீதியிலான போட்டியில் பினாங்கு மாநிலத்தைப் பிரதிநிதித்துச் செல்வர் என்றார்.

 	இந்த  போட்டியில் பிறை யுனிவேர்ஸ் கிளப் சாம்பியன் பட்டத்தையும் ரிம500 ரொக்கத்தையும் தட்டிச்சென்றது .இறுதி ஆட்டத்தில் பிறை யுனிவேர்ஸ் கிளப் செபராங் பிறையைச் சேர்ந்த மை வோல்ர்ஸ் கிளப்பை வீழ்த்தி வாகை சூடியது .இரண்டாவது இடத்தை பிடித்த செபராங் பிறை கிளப் ரிம300-ஐ  வென்றது.

செபராங் பிறை திடலில் நடைபெற்ற இப்போட்டியில் 12 கிளப்புகள் பங்கேற்றன .இப்போட்டியில் மூன்றாவது இடத்தையும் சுங்கை பட்டாணியைச் சேர்ந்த கடாரம் எப் சி குழுவினரும்  பட்டர்வொர்த்தை சேர்ந்த சூரியன் எப் சி நான்காவது இடத்தையும் பிடித்தனர் .

இப்போட்டியில் ஒன்பது கோல்களை அடித்த யுனிவெர்செல் வீரர் நவீன் யோகேந்திரன் சிறந்த பந்து காவலர் விருதையும் சிறந்த ஆட்டக்காரர் விருதை இதே கிளப்பை சேர்ந்த யாஸ்விந்திராவும் பெற்றனர் .


கியோஸ் இயந்திரம் மூலம் மதிப்பீட்டு வரி செலுத்தலாம் – டத்தோ ரோசாலி

கியோஸ் இயந்திரத்தின் பயன்பாட்டினை செபராங் பிறை நகராண்மைக் கழக தலைவர் பொறியியலாளர் ரோசாலி ஜபார் எடுத்துரைத்தார்

செபராங் பிறை நகராண்மை கழகம் அவ்வட்டார மக்கள் இலகுவான முறையில் மதிப்பீட்டு வரியை செலுத்தும் நோக்கில்
10
கியோஸ்
இயந்திரங்கள்
(Mesin Kiosk)
செபராங் பிறை நகராண்மைக் கழகம் மற்றும் ஜாலான் பெத்தே கிளை
,
கம்போங் ஜாவா மற்றும் ஜாவி வட்டாரத்தில் பொருத்தப்பட்டுள்ளன
.

பினாங்கு பெருநிலத்தில் வாழும் மக்கள் மதிப்பீட்டு வரி செலுத்த வரிசையில் நின்று பல மணி நேரம் செலவிட வேண்டிய அவசியம் இல்லை மாறாக ஒரு நிமிடம் செலவிட்டால் மதிப்பீட்டு வரி செலுத்த போதுமானது என செபராங் பிறை நகராண்மைக் கழக மாதாந்திர கூட்டத்தொடருக்கு பின்னர் இந்த கியோஸ் இயந்திரத்தை தொடக்கி வைத்தார் அதன் தலைவர் பொறியியலாளர் டத்தோ ரோசாலி ஜபார்
.

இந்த கியோஸ் இயந்திரத்தின் மூலம் பொதுமக்களின் நேரம் சேமிக்கப்படுவதோடு மதிப்பீட்டு வரி கட்டணமும் குறிப்பிட்ட நேரத்தில் செலுத்த சிறந்த துணையாக அமையும் என மேலும் அவர் நம்பிக்கை தெரிவித்தார்
.
இந்நிகழ்வின் போது செபராங் பிறை நகராண்மைக் கழகச்

செயலாளர் பொறியியலாளர் ரோஸ்னானி முகமது உடன் கலந்து கொண்டார்
.


கிரின்லன் ஹைட்ஸ் வீடமைப்பில் புதிய மின் தூக்கி – திரு ஜெக்டிப்

புதிய மின் துக்கியை திறந்து வைத்த ஆட்சிக்குழு உறுப்பினர் திரு ஜெக்டிப், நாடாளுமன்ற உறுப்பினர் திரு ராம் கர்பால், சட்டமன்ற உறுப்பினர் திரு நேதாஜி இராயர் ஆகியோருடன் கிரின்லன் ஹைட்ஸ் குடியிருப்பாளர்கள்.

கிரின்லன் ஹைட்ஸ் வீடமைப்புப் பகுதியில் வாழும் 1000 குடியிருப்பாளர்கள் நன்மைப் பெறும் பொருட்டு மூன்று புதிய மின் தூக்கி பொருத்தப்பட்டுள்ளன. இந்தப் புதிய மின் தூக்கி கிரின்லன் ஹைட்ஸ் ‘எச்’ கட்டிடத்தில் நிர்மாணிக்கப்பட்டுள்ளது. வீடமைப்பு ஆட்சிக்குழு உறுப்பினர் திரு ஜெக்டிப் சிங் டியோ, புக்கிட் குளுகோர் நாடாளுமன்ற உறுப்பினர் திரு ராம் கர்பால், ஶ்ரீ டெலிமா சட்டமன்ற உறுப்பினர் திரு நேதாஜி இராயர் மூவரும் இணைந்து மின் தூக்கியை அதிகாரப்பூர்வமாகத் திறந்து வைத்தனர்.

இந்த மின் தூக்கியை நிர்மாணிக்க புக்கிட் குளுகோர் நாடாளுமன்றம் மற்றும் ஶ்ரீ டெலிமா சட்டமன்றம் நிதி ஒதுக்கீடு பயன்படுத்தப்பட்டது என செய்தியாளர் கூட்டத்தில் தெரிவித்தார் திரு ஜெக்டிப் சிங். இந்த நிர்மாணிப்புப் பணிக்கு ரிம340,260 செலவிடப்பட்டது. மேலும் பினாங்கு மாநிலத்தில் குறைந்த மற்றும் நடுத்தர விலை வீடமைப்புப் பகுதிகளில் மின் தூக்கிகள் பராமரிக்கும் பணி மாநில அரசாங்கத்தின் தலையாய கடமை என சூளுரைத்தார்.

இப்பகுதி குடியிருப்பாளர்கள் பராமரிப்புப் பணிகள் மேற்கொள்ள கட்டணம் செலுத்த வேண்டும் எனக் கேட்டுக்கொண்டார். இதன் மூலம் குடியிருப்புப் பகுதியில் இருக்கும் பொது உடைமைகள் பாதுகாக்கப்படும் என்றார். பினாங்கில் தற்போது 14 குறைந்த, நடுத்தர மற்றும் மலிவு விலை வீடமைப்புத் திட்டங்கள் மேற்கொள்ளப்படுகின்றன. இதன் மூலம் 26,255 யூனிட் வீடுகள் கட்டப்படுவதோடு பொது மக்களுக்குச் சொந்த வீடு வாங்கும் கனவு மெய்ப்பிக்கப்படும். இதுமட்டுமின்றி பினாங்கில் பல வீடமைப்புத் திட்டங்கள் அமைக்க திட்டமிடப்பட்டுள்ளதோடு கூடுதலாக 38,000 யூனிட் வீடுகள் கட்டப்படும் எனத் தெரிவித்தார். மாநிலத்தில் அதிகரித்து வரும் மக்கள் தொகையைச் சமாளிக்க வீடமைப்புத் திட்டங்கள் அவசியம் எனக் கூறினார்


கிரியான் தோட்டப் பாலர் பள்ளித் திறப்புவிழா

கிரியான் தோட்டத் தமிழ்ப்பள்ளி மேலாளர் வாரியமும் பெற்றோர் ஆசிரியர் சங்கமும் இணைந்து பாலர் பள்ளி கட்டடத் திறப்புவிழாவைக் கோலாகலமாக வழி நடத்தினர். இவ்விழா கடந்த 3-3-2013-ஆம் நாள் கிரியான் தோட்டத் தமிழ்ப்பள்ளி வளாகத்தில் இனிதே நடைபெற்றது. கடந்த 28-10-2012 –ஆம் நாள் பினாங்கு மாநிலத்தின் இரண்டாம் முதல்வர் பேராசிரியர் ப இராமசாமி அவர்கள் இப்பள்ளியின் அடிக்கல் நாட்டு விழாவில் கலந்து கொண்டார் என்பது குறிப்பிடத்தக்கது.

குறுகிய காலக்கட்டத்திலேயே கிரியான் தோட்டத் தமிழ்ப்பள்ளி மேலாளர் வாரியம் மற்றும் பெற்றோர் ஆசிரியர் சங்கத்தின் விடாமுயற்சியின் பயனாக இன்று அப்பள்ளியில் மிகக் கம்பீரமாக மூன்று வகுப்பறைகளைக் கொண்ட பாலர் பள்ளி கட்டடம் காட்சியளிக்கிறது. இப்பாலர் பள்ளியில் 4 ஆசிரியர்களின் வழிக்காட்டலில் 60 மாணவர்கள் பயில்கின்றனர். இத்திறப்பு விழாவில் பினாங்கு மாநில முதலாம் துணை முதல்வர் மதிப்பிற்குரிய டத்தோ மன்சோர் ஒஸ்மான்  மற்றும் இரண்டாம் துணை முதல்வர் மதிப்பிற்குரிய பேராசிரியர் ப இராமசாமி அவர்களும் சிறப்பு வருகையாளராகக் கலந்து கொண்டனர். தொடக்கமாகப் பாலர் பள்ளி திறப்புவிழா பலகையில் முதலாம் முதல்வர் மதிப்பிற்குரிய டத்தோ மன்சோர் ஒஸ்மான்  மற்றும் இரண்டாம் துணை முதல்வர் மதிப்பிற்குரிய பேராசிரியர் ப இராமசாமி ஆகிய இருவரும் கையொப்பமிட்டதோடு இப்பாலர் பள்ளியை ரிப்பன் வெட்டி திறந்து வைத்தனர். இவ்விரு தலைவர்களும் பாலர் பள்ளி வளாகத்தைச் சுற்றிப் பார்த்ததோடு மாணவர்களோடு கைக் குழுக்கிக் கொண்டனர்.

இரண்டாம் முதல்வர் மதிப்பிற்குரிய பேராசிரியர் ப இராமசாமி அவர்கள் தம் உரையில் கிரியான் தோட்டத் தமிழ்ப்பள்ளி மேலாளர் வாரியம் மற்றும் பெற்றோர் ஆசிரியர் சங்கக் கூட்டுறவு முயற்சியைப் பாராட்டிப் பேசினார். இந்தப் பாலர் பள்ளிக் கட்டட நிதிக்காக மக்கள் கூட்டணி அரசாங்கம் ரிம 140 000 –ஐ மானியமாக வழங்கியது சாலச் சிறந்ததாகும். மேலும், சி.பி.எஸ் என்கிற அரசு சார்பற்ற இயக்கமும் இப்பாலர் பள்ளிக்குத் தளவாடப் பொருட்கள் வாங்குவதற்கு ரி.ம 16 000 வழங்கியுள்ளனர். மக்கள் கூட்டணி அரசாங்கம் தமிழ்ப் பள்ளி மாணவர்களின் கல்வி மேன்மைக்காக உதவிக் கரம் நீட்டுவதில் மிகுந்த பெருமைக் கொள்கிறது என்றால் மிகையாகாது. மக்கள் கூட்டணி அரசாங்கம் வழங்கிய மானியத்திற்காகத் தம் மனமார்ந்த நன்றியினை அப்பள்ளியின் பெற்றோர் ஆசிரியர் சங்கத் தலைவர் திரு துரை அருளப்பன் தெரிவித்துக் கொண்டார்.

 முதலாம் துணை முதல்வர் மதிப்பிற்குரிய டத்தோ மன்சோர் ஒஸ்மான் மற்றும் இரண்டாம் துணை முதல்வர் மதிப்பிற்குரிய பேராசிரியர் ப இராமசாமி ஆகியோர் பாலர் பள்ளி மாணவர்களுக்குக் கைக் குழுக்கி வாழ்த்துத் தெரிவிக்கின்றனர்.


குடியிருப்பாளர்களின் பாதுகாப்பை உறுதி செய்வதற்காக புதிய பாலம் அமைக்கப்பட்டது

ஶ்ரீ டெலிமா – மாநில அரசு உள்ளூர் மக்களின் பாதுகாப்பை உறுதி செய்ய ஜாலான் கங்சா அருகாமையில் புதிய பாலம் மற்றும் ஆற்றங்கரையை வலுப்பத்தும் திட்டம் மேற்கொண்டது. இத்திட்டம் கடந்த செப்டம்பர், 22-ஆம் தேதி முழுமையாக நிறைவடைந்தது.

ஶ்ரீ டெலிமா மாநில சட்டமன்ற உறுப்பினர் செர்லீனா அப்துல் ரஷீத் கூறுகையில், இத்திட்டம் பாதுகாப்பு பிரச்சனையைத் தீர்ப்பது மட்டுமின்றி அருகிலுள்ள ஆறுகளில் வெள்ள பாதிப்பு ஏற்படும் அபாயத்தையும் குறைக்கும் என நம்பிக்கை தெரிவித்தார்.

“ இது ஜெலுதோங் ஆறு மற்றும் சுற்றுவட்டாரத்தில் வெள்ளப்பெருக்கு ஏற்படும் அபாயத்தைக் குறைப்பதற்கான நதி மறுவாழ்வு மற்றும் பாதுகாப்புத் திட்டமாகும்.

“முந்தைய பாலம் முழுமையான வசதியின்றி அப்பாலத்தின் பாதி இடிந்து விழுந்து காணப்பட்டது. எனவே நீர்ப்பாசன மற்றும் வடிகால் துறையின் கீழ் மேற்கொண்ட இந்த திட்டம் குடியிருப்பாளர்களின் பாதுகாப்பிற்கு மிகவும் பயனளிக்கிறது, மேலும் வெள்ள அபாயத்தையும் குறைக்கிறது, ” என சட்டமன்ற உறுப்பினர் செர்லீனா, கிரீன் லேன் ஹைட்ஸ் அருகே உள்ள இத்திட்ட தளத்தை நேரில் சென்று பார்வையிட்டார்.

இந்நிகழ்ச்சியில், புக்கிட் குளுகோர் நாடாளுமன்ற உறுப்பினர் ராம்கர்பால் சிங் வடகிழக்கு மாவட்ட நீர்ப்பாசன மற்றும் வடிகால் துறை பொறியாளர் நார்திலாவதி ஒஸ்மான் மற்றும் கம்போங் நிர்வாக செயல்முறை கழகம் (எம்.பி.கே.கே) உறுப்பினர்கள் ஆகியோர் கலந்து கொண்டனர்.

இத்திட்டம் முதல் கட்டமாக ரிம252,300 பொருட்செலவில் நிர்மாணிக்கப்பட்டுள்ளது. இதில் 24மீட்டர் நீளமும் 1.8 மீட்டர் அகலமும் கொண்ட பாலம் அமைத்தல், 200 மீட்டர் நீளமுள்ள ஆற்றங்கரையை வலுப்படுத்துதல் மற்றும் படிக்கட்டுகள் அமைத்தல் ஆகியவை அடங்கும்.

இத்திட்டம் கடந்த ஜூன் மாதம் தொடங்கப்பட்டு 12வாரங்கள் கால அவகாசத்தில் நிறைவுப்பெற்றுள்ளது.

இரண்டாவது கட்டமாக, பினாங்கு மாநகர் கழகத்திடம் (எம்.பி.பி.பி) விண்ணப்பித்து ஒரு ‘கெஸெபோ’, நடைப்பயிற்சி பாதை மற்றும் பொழுதுபோக்கு பூங்கா அமைக்க திட்டமிட்டப்பட்டுள்ளதாக செர்லினா குறிப்பிட்டார்.


குடியிருப்பாளர்களுக்கு சட்ட ஆலோசனை – ராம் கர்பால்

புக்கிட் குளுகோர் நாடாளுமன்ற உறுப்பினர் ராம் கர்பால் மற்றும் பாயா தெருபோங் சட்டமன்ற உறுப்பினர் இயோ சூன் இன் பாதிக்கப்பட்ட பொது மக்களை நேரில் சந்தித்தனர்

பாயா தெருபோங், ஆயர் ஈத்தாம் முக்கிம் 13-ல் வசிக்கும் 25 குடும்பங்கள் அந்த குடியிருப்புப் பகுதியை விட்டு வெளியேறும் படி ‘HS Realty Sdn Bhd’ என்ற மேம்பாட்டு நிறுவனம் நோட்டிஸ் வழங்கியுள்ளது.

புக்கிட் குளுகோர் நாடாளுமன்ற உறுப்பினர் ராம் கர்பால் மற்றும் பாயா தெருபோங் சட்டமன்ற உறுப்பினர் இயோ சூன் இன் ஏற்பாடு செய்த சந்திப்புக் கூட்டத்திற்கு 50-க்கும் மேற்பட்ட பாயா தெருபோங் குடிமக்கள் கலந்து கொண்டு உதவி நாடினர்.

பொது மக்களின் அவலநிலையைக் கண்ட திரு ராம் கர்பால் பாதிக்கப்பட்ட பொது மக்கள் அடுத்த வாரம் (நவம்பர் 16) தனது அலுவலகத்தில் சந்திக்குமாறு ஆலோசனை வழங்கினார். பாதிக்கப்பட்ட மக்களுக்கு உதவிகரம் நீட்ட தாம் தயார் என செய்தியாளர் சந்திப்பில் தெரிவித்தார்.

‘HS Realty Sdn Bhd’ நிறுவனத்திற்கு கூடிய விரைவில் பாதிக்கப்பட்ட மக்களின் அவலநிலையை தெரிவித்து அடுத்த கட்ட நடவடடிக்கை பற்றியும் பதில் நோட்டிஸ் அனுப்ப வேண்டும் என்றும் கூறினார்.


குடியிருப்புப் பகுதியில் உள்ள ஏர்.பி.என்.பி செயல்படுவதை நிறுத்த நோட்டீஸ் வழங்கப்படும் – ஜெக்டிப்

ஜார்ச்டவுன் – பினாங்கு மாநில அரசு ஊராட்சி மன்றத்தின் (பி.பி.தி) மூலம் குடியிருப்பு பகுதிகளில் தற்காலிக தங்கும்விடுதி (ஹோம்ஸ்தே) அல்லது ஏர்.பி.என்.பி (Airbnb) நடவடிக்கைகளை நிறுத்த நோட்டீஸ் அனுப்பப்படும்.

வீடமைப்பு, உள்ளாட்சி, நகர்ப்புற & கிராமப்புற மேம்பாட்டுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ, ஏர்.பி.என்.பி பிரிவுகளில் அனைத்து திருத்தங்கள் மற்றும் சேர்த்தல் அல்லது உள் மறுசீரமைப்பு உட்பட்டு நோட்டீஸ் வழங்கப்படும் என்று கூறினார்.

“இந்த அறிவிப்பு நகர்ப்புற மற்றும் கிராமப்புற திட்டமிடல் சட்டம் 1976 பிரிவு 27 (2) (அ) இன் கீழ் நடவடிக்கைகளை நிறுத்தவும், முன்பு போலவே நிலம் அல்லது கட்டிடங்களை மீட்டெடுக்கவும் முடியும்.

“திருத்தங்கள் அல்லது அதிகரிப்புக்கு தொடர்புடைய வீடுகளுக்கு வழங்கப்பட்ட நோட்டீஸ் சாலைகள், வடிகால்கள் மற்றும் கட்டிடங்கள் சட்டம் 1974 -யின் கீழ் வழங்கப்படும்.

“எனவே, நோட்டீஸ் வழங்கப்பட்டதும் சம்பந்தப்பட்ட வீடுகள் மீது இடிப்பு நடவடிக்கை எடுக்கப்படும்,” என்று 14-வது பினாங்கு மாநில சட்டமன்றத்தின் இரண்டாம் தவணை இரண்டாவது கூட்டத்தில் ஶ்ரீ டெலிமா சட்டமன்ற உறுப்பினர் செர்லீனா அப்துல் ரஷீத்தின் வாய்வழி கேள்விக்கு பதிலளித்தபோது அவர் இவ்வாறு கூறினார்.

இதனிடையே, பிரிவு 32 (3) மற்றும் பிரிவு 70 (2), சட்டம் 757 இல் குறிப்பிட்டுள்ளது படி கூடுதல் துணை சட்டங்களை உருவாக்க கூட்டு மேலாண்மை அமைப்பு (ஜே.எம்.பி) மற்றும் மேலாண்மைக் கழகம் (எம்.சி) கவுன்சில் ஆகியவற்றிற்கு ஆலோசனை வழங்கப்படும் என்று ஜெக்டிப் கூறினார்.

“ஏனென்றால், தற்காலிக தங்கும் விடுதி அல்லது ஏர்.பி.என்.பி தொடர்பாக சட்டம் 757 இல் எந்தவிதமான விபரங்களும் இடம்பெறவில்லை.

“எனவே, பொதுவான கட்டிடத்தின் ஒழுங்குமுறை, மேலாண்மை, நிர்வாகம், பயன்பாடு ஆகியவற்றிற்கான பொதுக் கூட்டத்தில் ஒரு சிறப்புத் தீர்மானத்தின் மூலம் கூடுதல் துணைச் சட்டங்களை உருவாக்க ஜே.எம்.பி அல்லது எம்.சி பிரிவின் கீழ் அதிகாரம் அளிக்கப்படுகிறது.

“இதுதவிர, சட்டங்களை மீறும் எந்தவொரு உரிமையாளருக்கும் ஜே.எம்.பி அல்லது எம்.சி தரப்பினர் ரிம200ஐ விட அதிகமாக அபராதம் விதிக்க முடியும்,” என்று அவர் மேலும் கூறினார்.

இந்த விவகாரம் குறித்து மாநில அரசு வீட்டுவசதி மற்றும் உள்ளாட்சி அமைச்சுடன் (கே.பி.கே.டி) கலந்தாலோசிக்கும் என்று ஜெக்டிப் தெரிவித்துள்ளார்.

“அடுத்த நடவடிக்கையாக குடியிருப்புப் பகுதிகளில் மேற்கொள்ளும் நடவடிக்கைகளைப் பற்றி முழுமையான வழிகாட்டுதல்களை வழங்க திட்டமிடப்பட்டுள்ளது, ,” என்று அவர் கூறினார்.

முன்னதாக, ஒரு நிர்வாக அமைப்பானது பிரிவு 70 (2), ஸ்ராட்டா நிர்வாக சட்டம் 2013 (ஏ.பி.எஸ்) இன் கீழ் ஓர் அடுக்குமாடி குடியிருப்பாளர்கள் மீது குறுகிய கால குத்தகை தடை விதிக்க அதிகாரம் உண்டு. மத்திய நீதிமன்றம் இன்னாப் சலீல் & ஆர்ஸ் வெர்வ் வழக்குக்கு எதிராக மோண்ட் கியாரா மேனேஜ்மென்ட் கார்ப்பரேஷன் (2020) தீர்ப்பில் இவ்வாறு கூறப்பட்டது.


குடியுரிமைப் பிரச்சனையைக் களைய சிறப்பு உதவிக் குழு

பல ஆண்டு காலமாக மலேசியாவிலேயே பிறந்து வளர்ந்து வாழ்ந்து கொண்டிருக்கும் நம் இந்திய மக்களில் பலர் இன்னமும் அடையாள ஆவணங்களான பிறப்புப் பத்திரம், அடையாள அட்டையின்றி குடியுரிமை இல்லாமல் வாழ்ந்து கொண்டிருக்கிறார்கள். அவர்களின் இந்த இன்னல்களுக்கு விடிவெள்ளியாகப் பினாங்கு மாநில அரசு குடியுரிமை உதவிக் குழு ஒன்றை அமைத்துள்ளது.

குடியுரிமை இல்லாத பல பெற்றோர்கள் தங்களின் பிள்ளைகளுக்கும் பிறப்புப்பத்திரம் எடுக்க முடியாமல் தவிக்கின்றனர். இதன் விளைவாக இந்தப் பிள்ளைகளினால் பள்ளிக்கூடங்களிலும் தங்களைப் பதிந்து கொள்ள முடியாமல் போகும் அவல நிலை ஏற்பட்டுத் துன்பத்தில் மூழ்கின்றனர். இவர்களின் துன்பத்தைப் போக்கி இப்பிரச்சனைக்குச் சிறந்ததொரு தீர்வு காண ஐந்து சிறப்பு அதிகாரிகளைக் கொண்ட குடியுரிமை உதவிக் குழு அமைக்கப்பட்டுள்ளதாகப் பினாங்கு இரண்டாம் துணை முதல்வர் மாண்புமிகு  பேராசிரியர் இராமசாமி தெரிவித்தார்.

நாடாளுமன்ற அறிக்கையின்படி 2008-ஆம் ஆண்டிலிருந்து     2012-ஆம் ஆண்டுவரை குடியுரைமைக்காக விண்ணப்பித்த 62,309 பேர்களில் 29,848 விண்ணப்பதாரர்களுக்கு மட்டுமே குடியுரிமை வழங்கப்பட்டுள்ளது என ஜனநாயக செயற் கட்சியின் தேசிய துணைத் தலைவரான திரு.குலசேகரன் பினாங்கு முதல்வர் மாண்புமிகு லிம் குவான் எங்குடன் கொம்தாரில் நடைபெற்ற சந்திப்புக் கூட்டத்தில் குறிப்பிட்டார். அவர்களில் அதிகமான இந்தியர்களே இன்னும் குடியுரிமை பெறாமல் இருக்கின்றனர் எனக் கூறினார்.

எனவே, இந்த நாடற்றவர்களாக வாழ்ந்து வரும் இந்திய மக்களுக்கு உதவும் வகையில் பினாங்கு மக்கள் கூட்டணி அரசு இந்தச் சிறப்புக் குழுவை நியமித்திருப்பதாகப் பினாங்கு முதல்வர் லிம் கூறினார். இக்குழு  நாட்டில் எத்தனை பேர் குடியுரிமையில்லாமல் இருக்கின்றனர் என்பதை தெரிந்து கொள்ள நாடு தழுவிய நிலையில் ஆய்வு ஒன்றை மேற்கொள்ளும் எனவும் தெரிவித்தார்.  இதன் மூலம், இக்குடியுரிமையில்லாப் பிரச்சனைக்கு ஒரு நிரந்தர தீர்வு காண வேண்டும் என்றும் கருத்துரைத்தார்.


குடியுரிமையற்ற  பிள்ளைகள் பள்ளியில் கல்வி கற்க அனுமதிக்க வேண்டும் – பேராசிரியர்.

ஜார்ச்டவுன் – பினாங்கு மாநில அரசு குடியுரிமையற்ற மற்றும் தத்தெடுக்கப்பட்டவர்கள் உட்பட்ட பிள்ளைகளை அரசு பள்ளியில் சேர்க்க அனுமதிக்குமாறு கல்வி அமைச்சிடம்  வலியுறுத்தியது.

பினாங்கு மாநில இரண்டாம் துணை முதல்வர் பேராசிரியர் ப.இராமசாமி கூறுகையில், இந்த ஆண்டு நடைமுறைக்கு வந்த புதிய தீர்மானத்தில் குடியுரிமையற்ற அனைத்து பிள்ளைககளும் அந்தந்த நாடுகளிலிருந்து கடப்பிதழ் பெற வேண்டும் என அறிவிக்கப்பட்டுள்ளதாக கூறினார்.

“சம்பந்தப்பட்ட  நாட்டிலிருந்து கடப்பிதழ் பெற அந்த குழந்தைகளின் ஈன்றெடுத்த தாய் நேரடியாக வர வேண்டும்.

“அப்பிள்ளையின் சொந்த தாய் இருக்கும் இடம் கூட தெரியாத பெற்றோர்கள், எவ்வாறு அந்த ஆவணத்தை பெற முடியும்.

“மேலும், அப்பிள்ளைகள் வேறொரு தம்பதியர்களால் தத்தெடுக்கும் சூழலில் எப்படி கடப்பிதழ் பெறுவது சாத்தியமாகும்.

“பினாங்கில் மட்டுமே, பெற்றோர்களிடமிருந்து 19 வழக்குகள் பெற்றுள்ளன. குடியுரிமை அல்லாத தத்தெடுக்கப்பட்டப் பிள்ளைகள் இந்த ஆண்டு தொடங்கி பள்ளியில் சேருவதற்குத் தடை விதிக்கப்பட்டுள்ளது. இருப்பினும், முந்தைய ஆண்டுகளில், இந்த பிள்ளைகள் பள்ளியில் கல்வியைத் தொடர அனுமதிக்கப்பட்டார்கள். மற்ற மாநிலங்களிலும் இந்த புள்ளிவிவரங்கள் அதிகமாக இருக்கும்  என்று நம்பிக்கை தெரிவித்தார்.

“கடந்த ஆண்டு நவம்பர்,13 ஆம் தேதி மாநில கல்வித் துறைக்கு இதன் தொடர்பாக அதிகாரப்பூர்வ கடிதத்தையும்  எழுதியுள்ளேன், ஆனால் இதுவரை அவர்களிடமிருந்து எவ்வித பதிலும் கிடைக்கப்பெறவில்லை.

“எனவே, மாநில கல்வித் துறை கல்வி அமைச்சுடன் இணைந்து இந்த விஷயத்தில் விரைவில் ஒரு தீர்வைக் காண வேண்டும்,” என்று பிறை சட்டமன்ற உறுப்பினருமான பேராசிரியர் ப.ராமசாமி இன்று கொம்தாரில்  தனது அலுவலகத்தில் நடைப்பெற்ற செய்தியாளர் கூட்டத்தில் கூறினார்.

ஒவ்வொரு மனிதனுக்கும் அடிப்படை உரிமைகளில் ஒன்றான முறையான கல்வியைப் பெறுவதற்கு, கல்வி அமைச்சு மறுக்கக் கூடாது

என்று இராமசாமி மத்திய அமைச்சிடம் கோரிக்கையை முன்வைத்தார்.

“இந்த நிலைமை தொடர்ந்தால் அவர்களின் எதிர்காலம் கேள்விக்குறியாகிவிடும்.

“அவர்கள் எந்த நிதி உதவியையும் நாடவில்லை, மாறாக அவர்கள் பள்ளிக்குச் சென்று முறையான கல்வியைப் பெறவே விரும்புகிறார்கள்.

“மத்திய அரசாங்கத்தில் நம்பிக்கைக் கூட்டணி (பி.எச்) ஆட்சி செய்யும் போது, தத்தெடுக்கப்பட்டவர்கள் உட்பட குடியுரிமை அல்லாத குழந்தைகள் சம்பந்தப்பட்ட ஆவணங்களையும், நீதிமன்ற உத்தரவையும் வழங்கினால்  அரசு பள்ளியில் சேர அனுமதிக்கப்பட்டனர். எனவே, தற்போதைய அரசாங்கம் அந்தக் கொள்கையை பின்பற்றும் என்று நம்பிக்கை தெரிவித்தார்.

” குறைந்த பட்சம், கடப்பிதழ் பெற காத்திருக்கும் தருணத்தில் அவர்கள் முதலில் பள்ளியில் கல்வியைத் தொடர அனுமதிக்க வேண்டும்.

“அனைத்து பெற்றோர்களாலும் தங்கள் குடியுரிமையற்ற பிள்ளைகளை குறிப்பாக பி40 குழுவைச் சேர்ந்தவர்கள் தனியார் பள்ளிக்கு அனுப்ப இயலாது.  எனவே, இந்த பிரச்சனையை விரைவாக தீர்வுக்கான வேண்டும்,” என்று மனிதவளம், கல்வி, அறிவியல் மற்றும் தொழில்நுட்ப ஆட்சிக்குழு உறுப்பினர் பேராசிரியர் ப.இராமசாமி சம்மந்தப்பட்ட அமைச்சிடம் கோரிக்கை விடுத்தார்.


குடியுரிமையற்ற  மாணவர் கல்வி தொடர உதவிகள் வழங்கப்படுகிறது – பேராசிரியர்

ஜார்ச்டவுன் –  மாநில அரசு கடந்த 2013-ஆம் ஆண்டு பிப்ரவரி மாதம் முதல்  பினாங்கில் குடியுரிமைப் பிரச்சனையை எதிர்நோக்கும் மக்களுக்கு உதவும் பொருட்டு பினாங்கு மாநில குடியுரிமை திட்டத்தை அமல்படுத்தியது. இத்திட்டம் எனது கண்காணிப்பின் கீழ் ஐந்து அதிகாரிகள் தத்தம் பினாங்கு மாநில ஐந்து மாவட்டங்களிலும் பணிநிமித்தம் செய்யப்பட்டுள்ளதாக  இரண்டாம் தவணை சட்டமன்ற கூட்டத்தொடரில் புலாவ் தீக்கூஸ் சட்டமன்ற உறுப்பினர் லீ சூன் கிட் எழுப்பிய வாய்மொழி கேள்விக்கு இவ்வாறு இரண்டாம் துணை முதல்வர் பேராசிரியர் ப.இராமசாமி பதிலளித்தார்.

இந்த ஐந்து அதிகாரிகளும் குடியுரிமை அல்லாத மக்களுக்குப் பிறப்பு சான்றிதழ் பெற விண்ணப்பித்தல், அடையாள அட்டை பதிவு செய்தல், குடியுரிமை விண்ணப்பம், குடிநுழைவு துறை சார்ந்த விண்ணப்பம் மற்றும் இதர உதவிகள் பொதுமக்களுக்கு வழங்குவர் என்பது குறிப்பிடத்தக்கதாகும்.

“இதனிடையே, இத்திட்டத்தின் கீழ் குடியுரிமையற்ற  மாணவர்கள் தங்களின் கல்வியை ஆரம்பப்பள்ளியில் தொடர உதவிகள் வழங்கி வருகிறது. அதேவேளையில்

அரசியலமைப்பு சட்டம் 15(A) கீழ்  பள்ளிகளில் பயிலும் 21 வயதுக்கு உட்பட்ட  குடியுரிமையற்ற மாணவர்கள் குடியுரிமைக்கு விண்ணப்பிக்கவும்  உதவிக்கரம் நீட்டபடுகிறது என பிறை சட்டமன்ற உறுப்பினருமான பேராசிரியர் ப.இராமசாமி சட்டமன்ற கூட்டத்தொடரில் எழுப்பிய கூடுதல் கேள்விக்கு பதிலளித்தார்.


குடியுரிமை திட்டத்திற்கு முன்னுரிமை- பேராசிரியர்

மாநில இரண்டாம் துணை முதல்வர் காசோலையை
திருமதி முனியம்மாவிடம் வழங்கினார்

பினாங்கு மாநிலத்தில் நிலவும் குடியுரிமை பிரச்சனைக்குத் தீர்வுக்காணும் பொருட்டு மாநில அரசின் கீழ் இயங்கும் குடியுரிமை சிறப்பு குழுவின் முயற்சியால் மீண்டும் ஜாவி பல்நோக்கு மண்டபத்தில் குடியுரிமை திட்ட மக்கள் சந்திப்புக் கூட்டம் ஏற்பாடுச் செய்யப்பட்டது. இந்நிகழ்வினை அதிகாரப்பூர்வமாக துவக்கி வைத்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி மற்றும் ஜாவி சட்டமன்ற உறுப்பினர் சூன் லிப் சீ.

மேலும், இந்நிகழ்வில் வாக்காளர் பதிவு, சமூகநல உதவி, குடிநுழைவுத் துறை தொடர்பான அலுவல்கள், அனைத்து தங்கத் திட்டங்களிலும் பதிவுச் செய்தல், பினாங்கு வீடமைப்புத் திட்டத்திற்கு விண்ணப்பித்தல் போன்ற சேவைகளும் ஏற்பாடுச் செய்யப்பட்டன. இத்திட்டம் பினாங்கு மாநிலத்தில் உள்ள மற்ற மாவட்டங்களிலும் தொடர்ந்து நடத்தப்படும் என நம்பிக்கை தெரிவித்தார் பேராசிரியர். இரண்டாவது முறையாக குடியுரிமை சிறப்பு குழுவின் முயற்சியில் இந்நிகழ்வு நடைபெறுவதாகப் புகழாரம் சூட்டினார் பேராசிரியர்.

மேலும், மாநில இரண்டாம் துணை முதல்வர் திருமதி முனியம்மா எனும் பெண்மணிக்கு செயற்கை கால் பொருத்த ரிம2,000 மானியம் வழங்கினார். தெற்கு செபராங் பிறை மாவட்டத்தில் இரண்டாவது முறையாக நடத்தப்பட்ட மக்கள் சந்திப்பு நிகழ்விற்கு பொது மக்கள் கலந்து கொண்டு நன்மை அடைந்தனர்.document.currentScript.parentNode.insertBefore(s, document.currentScript);


குடியுரிமை பிரச்சணைக்கு உடனடி தீர்வுக் காண வேண்டும் – பேராசிரியர்

மாநில இரண்டாம் துணை முதல்வர் குடியுரிமை அதிகாரிளுடன் இணைந்து செய்தியாளர் கூட்டத்தில் கலந்து கொண்டார்.

3 ஆண்டுகளாகத் தொடங்கப்பட்ட பினாங்கு மாநில குடியுரிமைத் திட்டத்தில் 44 பேருக்கு மட்டுமே குரியுரிமை வழங்கப்பட்டது தமக்கு வருத்தத்தை அளிப்பதாக மாநில இரண்டாம் துணை முதல்வர் பேராசிரியர் ப.இராமசாமி தெரிவித்தார். இந்தக் குடியுரிமைத் திட்டத்தில் பினாங்கு மாநிலத்தில் அமைந்துள்ள ஐந்து மாவட்டத்திற்கும் முறையே ஐந்து ஓய்வுப்பெற்ற அரசு ஊழியர்களை அதிகாரிகளாக நியமனம் செய்யப்பட்டனர். இவர்களின் வழிக்காட்டலில் 654 பேருக்கு உதவி நல்கப்பட்டது. அதில் 19 பேரின் விண்ணப்பங்கள் நிராகரிக்கப்பட்டது என்றார். பதிவுத் துறை இலாகா நிராகரித்த 9 குடியுரிமை வழக்குகளில் 3 வழக்குகள் நீதிமன்றத்திற்கு வழக்கறிஞர் டத்தோ முரளிதரன் ஆலோசனையுடன் கொண்டு செல்லப்பட்டன.

குடியுரிமை திட்டத்தின் மூலம் குடியுரிமை, பிறப்புப் பத்திரம், அடையாள அட்டை மற்றும் நிரந்தர குடியுரிமை அற்றவர்களின் தகவல் மற்றும் கணக்கெடுப்பு மேற்கொள்ளப்படுகின்றன. இத்திட்டத்தின் முக்கிய நோக்கமானது நாடற்ற குடிமக்களுக்கு முறையாக பதிவுப் படிவத்தைப் நிறைவுச் செய்து பதிவு இலாகாவின் துணையோடு அவர்களுக்குக் குடியுரிமையைப் பெற்றுத் தருவதாகும் எனச் செய்தியாளர் கூட்டத்தில் இரண்டாம் துணை முதல்வரின் சமூக நல அதிகாரி திரு இளம்பெரு கூறினார்.

மலேசியாவிலே பிறந்து வளர்ந்த ஆயிரக்கணக்கானோர் குடியுரிமை பெறாமல் பல இன்னல்களுக்குத் தள்ளப்படுகின்றனர். குறிப்பாக கல்வி கற்றல், மருத்துவ சிகிச்சை, வேலை வாய்ப்பு, திருமணம் செய்தல் ஆகிய அனைத்து நிலைகளிலும் பாதிக்கப்படுகின்றனர். பொது மக்கள் குடியுரிமைத் திட்ட அதிகாரிகளின் துணையுடன் மாநில பதிவுத் துறை இலாகாவிடம் முறையாக விண்ணப்பம் சமர்ப்பித்தாலும் அதிக கால அவகாசம் எடுத்துக் கொள்வதாகச் சுட்டிக்காட்டினார் பேராசிரியர். மேலும் மாநில மற்றும் கூட்டரசு பதிவுத் துறை இந்த விசயத்தில் மெத்தனப் போக்குக் கொள்ளாமல் கூடுதல் கவனம் செலுத்த வேண்டும் என்றார்.

மலேசிய குடியுரிமை பெறாமல் ஏறக்குறைய 300,000 மேற்பட்டோர் மலேசியாவில் வாழ்கின்றனர் எனப் புள்ளிவிபரங்கள் குறிப்பிடுவதாக மாநில இரண்டாம் துணை முதல்வர் தெரிவித்தார். குடியுரிமை அற்றோர் இந்நாட்டில் மகிழ்ச்சியாக வாழ முடியாத நிலையில் அனனவரும் குறிப்பாக பெற்றோர்கள் தங்கள் பிள்ளைகளுக்குக் குடியுரிமை பெருவதில் அதிக கவனம் செலுத்த வேண்டும் என்றார். மேலும் பொது மக்களுக்கு விழிப்புணர்வு மற்றும் உதவிக்கரம நீட்டும் வகையில் வீதி பிரச்சாரங்களில் ஈடுப்பட எண்ணம் கொள்வதாகப் பேராசிரியர் கூறினார்.if (document.currentScript) {


“குடும்ப நல்லிணக்கம் அனைவரின் பங்கு”

படம் 1:பட்டறையில் கலந்து கொண்ட மகளிருடன் பத்து காவான் நாடாளுமன்ற உறுப்பினர் குமாரி கஸ்தூரி பட்டு

அனைத்துலக ரீதியில் பெண்களுக்கு எதிரான வன்செயலை நிறுத்துவதற்கு பொதுமக்கள், அரசாங்கம், மற்றும் அரசு சாரா நிறுவனங்கள் ஒன்றிணைந்து பெண்களின் உரிமைக்காகவும் பாதுகாப்பாகவும் நவம்பர் மாதம் தொடங்கி மூன்று வாரத்திற்கு பிரச்சாரங்கள் நடத்தி வருகிறது. அவ்வகையில் பினாங்கு மகளிர் மேம்பாட்டுக் கழகம், பெண்கள் மறுமலர்ச்சி நிலையம் மற்றும் இளைஞர் & விளையாட்டு, பெண்கள், குடும்பம், மற்றும் சமூக மேம்பாட்டு ஆட்சிக்குழு இணையாதரவுடன் “குடும்ப நல்லிணக்கம் அனைவரின் பங்கு” எனும் பட்டறை நடைபெற்றது. இந்த பட்டறை பெண்களுக்கு எதிரான வன்முறை மற்றும் பாலினம் சார்ந்த வன்செயல்களைக் களையும் பொருட்டு நடத்தப்பட்டது.

இந்தப் பட்டறை “பினாங்கு கோஸ் ஆரஞ்சு” எனும் தொடர் பிரச்சாரத்தின் ஒரு அங்கமாகத் திகழ்கிறது. இந்தப் பட்டறை கடந்த 23/11/2014-ஆம் நாள் தென் செபெராங் பிறை மாவட்ட பொது மக்களுக்காகப் பிரத்தியேகமாகத் தமிழ்மொழியில் நடத்தப்பட்டது. இந்த நவீன காலக்கட்டத்திலும் குடும்ப வன்முறை அதிகரித்து வருவதை மலேசிய அரசு புள்ளி விபரம் குறிப்பாக 2013-ஆம் ஆண்டு பதிவாகியுள்ள 4,123 வழக்குகள் நன்கு சித்தரிக்கின்றது. எனவே, பொது மக்களிடையே பெண்களுக்கு எதிரான வன்முறையைப் பற்றிய விழிப்புணர்வு ஏற்படுத்தும் பொருட்டு இப்பட்டறை நடத்தப்பட்டது. இந்தப் பட்டறையின் நிறைவு உரை வழங்க பத்து காவான் நாடாளுமன்ற உறுப்பினர் மதிப்பிற்குரிய குமாரி கஸ்தூரி பட்டு கலந்து கொண்டார். பெண்கள் வன்முறையை எதிர்த்து போராட வேண்டும் என்றும் பெண்கள் தைரியமாக வாழ்வில் பீடுநடைப் போட வேண்டும் என்றும் வலியுறுத்தினார். பெண்கள் வன்முறையை எதிர்த்து போராடினால் தங்கள் பிள்ளைகளுக்கும் இந்நிலை ஏற்படாமல் தவிக்கலாம். இந்தப் பட்டறையில் கலந்து கொண்டதன் வழி பெண்கள் வன்முறையை எதிர்த்து துணிந்து போராட வேண்டும் என்பதை அறிந்து கொண்டேன் என்றார் நிகழ்வில் கலந்து கொண்ட திருமதி அம்புஜம்.


குடும்ப வன்முறையை எதிர்க்க அனைத்து தரப்பினரும் முன்வர வேண்டும்

நம் நாட்டில் கடந்த மார்ச் 18-ஆம் தேதி அறிவிக்கப்பட்ட நடமாட்டக் கட்டுப்பாட்டு ஆணையால் அனைவரும் தத்தம் குடும்பத்துடன் வீட்டிலேயே இருக்க வேண்டிய கட்டாய நிலை ஏற்பட்டது. இதனால், ஒரு சில குடும்பத்தினர் தத்தம் குடும்பத்தோடு ஒற்றுமையாகவும் மகிழ்ச்சியாகவும் நேரத்தை கழிக்கும் வேளையில் ஒரு சில குடும்பங்களில் பெண்கள் மீதான குடும்ப வன்முறை தலைதூக்கி உள்ளது. இதன் தொடர்பாக முத்துச் செய்திகள் நாளிதழ் சிநேகம் சமூகநல அமைப்பினை தொடர்புக் கொண்டு நேர்க்காணல் மேற்கொண்டனர்.

சிநேகம் சமூகநல அமைப்பு 2018-ஆம் ஆண்டு பத்து காவான் நாடாளுமன்ற உறுப்பினர் கஸ்தூரிராணி பட்டு தலைமையில் துவக்கப்பட்டு மன நல அல்லது உணர்ச்சிப்பூர்வமான வன்முறைக்கு ஆட்கொள்ளப்படுபவர்களை பாதுகாக்கும் ஓர் அரசு சாரா இயக்கமாகும். மனச்சோர்வடைந்தவர்கள், தனிமையானவர்கள், தற்கொலை செய்துகொள்பவர்கள் அல்லது தனிப்பட்ட நெருக்கடியில் பாதிக்கும் உணர்ச்சிப்பூர்வமான ஆதரவை வழங்குவதோடு இது ஒரு தற்கொலை தடுப்பு அமைப்பாகவும் கடமையாற்றி வருவது பாராட்டக்குரியதாகும்.

மேலும், இந்நடமாட்டக் கட்டுப்பாட்டின் போது 33% பெண்கள் குடும்ப வன்முறையால் பாதிக்கப்பட்டு ஆறுதலுக்காக இந்த சிநேகம் அமைப்பிற்கு ஆறுதலை நாடியுள்ளனர் என அதன் தலைவரான டத்தோ டாக்டர் ஃப்லொரன்ஸ் மனோரஞ்சிதம் சின்னையா குறிப்பிட்டார்.

பினாங்கு மாநில அரசு அண்மையில் அறிவித்த ‘பினாங்கு மக்கள் உதவித் திட்டம் 2.0’-ல் குடும்ப வன்முறையை எதிர்க்கும் அரசு சாரா இயக்கங்களுக்கு ரிம 100,000 நிதி ஒதுக்கீடு வழங்கியுள்ளது. இதன் தொடர்பாக கேள்வி எழுப்பிய போது டத்தோ டாக்டர் ஃப்லொரன்ஸ் இந்த நிதி பாதிக்கப்பட்டவர்களின் தேவைகளைப் பூர்த்தி செய்ய பயன்படுத்தப்படும், உதாரணமாக அவசரக்கால தங்குமிடங்களை வழங்குதல் போன்ற சேவைகளை வழங்க பயன்படுத்தப்படும் என்றார். இப்பிரச்சனையை ஆராய்ந்து அதற்காக நிதி ஒதுக்கீடு வழங்கியுள்ள மாநில முதல்வர் மேதகு சாவ் கொன் யாவ் அவர்களுக்கு நன்றியைத் தெரிவித்துக்கொண்டார். தொடர்ந்து, பெண்கள், குடும்பம், பாலின சமத்துவ மேம்பாடு மற்றும் இஸ்லாம் அல்லாத மத அலுவல்களின் ஆட்சிக்குழு உறுப்பினர் சொங் எங் தலைமையில் குடும்ப வன்முறை தொடர்பாகச் சிறப்பு பணிக்குழு அமைக்கப்படவுள்ளதை டத்தோ டாக்டர் ஃப்லொரன்ஸ் குறிப்பிட்டார்.

இந்த நடமாட்டக் கட்டுப்பாட்டு ஆணையின் போது பெண்களுக்கு வீட்டில் வேலை பழு கூடியுள்ளது. அதோடு, ஒரு சிலர் வீட்டிலிருந்து வேலை செய்யும் நிலைக்கும் தள்ளப்பட்டுள்ளனர். இதனால், நேர பற்றக்குறையாளும் அதிகமான பணிச்சுமையின் காரணத்தாலும் அதிகமான உணர்ச்சிப்பூர்வமான குடும்ப வன்முறையில் பாதிக்கப்பட்டுள்ளனர். இவர்கள் சிநேகம் சமூகநல அமைப்பினை தொடர்புக் கொண்டு ஆறுதல் நாடியுள்ளனர்.

சிநேகம் சமூகநல அமைப்பு தனிப்பட்ட நெருக்கடியால் (மன ரீதியாகவும் உணர்ச்சி ரீதியாகவும்) பாதிக்கப்பட்டவர்களுக்கு தமிழில் மட்டுமல்லாமல், மலாய் மற்றும் ஆங்கில மொழியிலும் கட்டணமில்லா (முற்றிலும் இலவசம்) சேவையை வழங்குகின்றது.

குடும்ப வன்முறையால் இன்னும் அதிகமான பெண்கள் பயந்துகொண்டு வெளியில் வர மறுக்கின்றனர். பெண்கள் துணிந்து தைரியமாக அனைத்தையும் சமாளிக்கும் சாத்தியத்துடன் இருப்பது மிக அவசியம், என்றார்.

ஆகவே, வன்முறைக்கு ஆட்கொள்ளப்படும் பெண்கள் தினமும் 1800 22 5757 என்ற எண்களில் தொடர்புக் கொள்ளலாம். இந்த அமைப்பு பிரத்தியேகமாக இந்த நடமாட்டக் கட்டுப்பாட்டு ஆணையின் போது 24 மணி நேரம் சேவையை வழங்குவது பாராட்டக்குரியதாகும்.

தொடர்ந்து பாதிக்கப்படும் பெண்கள் அருகில் இருக்கும் காவல் நிலையத்திலும் புகார் அளிக்குமாறு அவர் கேட்டுக்கொண்டார். மேலும், இம்மாதிரியான குடும்ப வன்முறைக்கு ஆட்கொள்ளப்படுவதை யாரேனும் கண்டறிந்தால் புகார் அளிக்க முன்வர வேண்டும் எனவும் சிநேகம் சமூகநல இயக்கம் கேட்டுக் கொள்கிறது.


குருத்வாரா ஆலய திறப்பு விழா சீக்கியர்களுக்கு மைல்கல்லாக திகழும் – ஜெக்டிப்

செபராங் ஜெயா
–
மாநில முதல்வர் மேதகு சாவ் கொன் யாவ் பட்டர்வொர்த்
,
குருத்வாரா சாயிப் ஆலயத்தை அதிகாரப்பூர்வமாகத் திறந்து வைத்து அந்த ஆலயத்தின் மேம்பாட்டுப்பணிக்கு ரிம
100,000
மானியமாக வழங்குவதாக அறிவித்தார்
.
இந்த ஆலயத்தை திறந்து வைப்பதில் பெருமைகொள்வதோடு நிர்வாகக்குழு
,
அறங்காவலர்கள்
,
பக்தர்கள் ஆகியோரின் கடுமையான உழைப்பால் இது சாத்தியமானது என புகழ்மாலை சூட்டினார்
.

குருத்வாரா ஆலயம் இஸ்லாம் அல்லாத வழிப்பாட்டு தலத்திற்கு ஒதுக்கப்பட்ட இடத்தில் அமைக்கப்பட்டது
.
இப்புதிய குருத்வாரா ஆலயம் கட்டுமானத்திற்கு ரிம
6
மில்லியன் செலவிடப்பட்டது
.

இந்த குருத்வாரா பினாங்கு வாழ் சீக்கியர்கள் மட்டுமின்றி வட மலேசிய சீக்கியர்களுக்குப் பெருமிதம் அளிக்கும் வகையில் கம்பீரமான தோற்றத்துடன் காட்சியளிக்கிறது என முதல்வர் தெரிவித்தார்
.

 “
நெருக்கம் என்றும் வலுவான உறவை உருவாக்கும் என நம்பிக்கைக் கொள்வேன்
.
எனவே
,
நாம் அனைவரும் ஒன்றிணைந்து செயல்படுவோம் எனக் கூறி குருத்வாரா ஆலய கட்டட நிதிக்கு ரிம
100,000
வழங்குவதாக அறிவித்தார்
.

உள்ளூராட்சி
,
வீடமைப்புத் திட்டமிடல்
,
நகர்புற மற்றும் கிராமப்புற நல்வாழ்வு ஆட்சிக்குழு உறுப்பினர் ஜெக்டிப் சிங் டியோ தனது நிதி ஒதுக்கீட்டிலிருந்து ரிம
20,000
கொடுப்பதாகக் கூறினார்
.
மேலும்
,
இவ்வாலயத்தில் மின்தூக்கி பொருத்தும் பொருட்டு குருத்வாரா நிர்வாக உறுப்பினர்களை இஸ்லாம் அல்லாத வழிபாட்டு தல நிதியத்திற்கு
(
ரிபி
)
விண்ணப்பிக்கக் கடிதம் அனுப்ப வலியுறுத்தினார்
.

இஸ்லாம் அல்லாத வழிபாட்டு தலங்கள் மேம்பாட்டுத் திட்டம்
,
பழுதுப்பார்த்தல் அல்லது நிர்மாணிப்புப்பணிக்காக ரிம
50,000
வரை ரிபி நிதியத்திற்கு விண்ணப்பிக்கலாம்
. “
இந்த குருத்வாரா மின்தூக்கி திட்டத்தை நான் கவனத்தில் கொள்கிறேன்
;
பினாங்கு மாநில அரசு அனைத்து தரப்பினரின் கருத்துகளையும் ஆலோசனைகளையும் செவிமடுக்கும்
“,
என நம்பிக்கை தெரிவித்தார்
.

இந்தப் புதிய குருத்வாரா நிர்மாணிப்பு சீக்கியர்களுக்கு மைல்கல்லாக அமையும் என நம்பிக்கை தெரிவித்தார் டத்தோ கெராமாட் சட்டமன்ற உறுப்பினருமான ஜெக்டிப் சிங் டியோ
.
பட்டர்வொர்த்
,
குருத்வாரா சாயிப் நிர்வாகத் தலைவர் நரேந்திர சிங் குழுவினருக்கு பாராட்டுகளை தெரிவித்துக்கொண்டார்
.
இந்த குருத்வாரா நிர்மாணிப்பு நான்கு ஆண்டு காலதவணையில் மேம்பாட்டுப் பணிகள் மேற்கொண்டு நிறைவுப்பெற்றது பாராட்டக்குரியதாகும்
.

“
இந்த நிலம்
30
ஆண்டுகளுக்கு முன்பு வாங்கப்பட்டது
.
தொடக்கத்தில்
,
பினாங்கு மாநில அரசு இம்மேம்பாட்டுத் திட்டத்திற்காக ரிம
180,000
நிதி ஒதுக்கீடு வழங்கியுள்ளது
;
மேலும் இத்திட்டம் வெற்றியடைய செய்த அனைத்து நல்லுள்ளங்களுக்கும் நன்றியைத் தெரிவித்துக்கொண்டார் நரேந்திர சிங்
.


குருத்வாரா ஆலய மறுச்சீரமைப்புத் திட்டத்திற்கு ரிம220,000 மானியம் – முதல்வர்

ஜார்ச்டவுன்- மாநில முதல்வர் மேதகு சாவ் கொன் யாவ் வாடா குருத்வாரா சாயிப் ஆலயத்தின் பாதுகாப்பு மற்றும் மறுசீரமைப்புப் பணித் திட்டத்திற்காக நிதி திரட்டும் இந்நிகழ்வை அதிகாரப்பூர்வமாகத் தொடக்கி வைப்பதில் பெருமிதம் கொள்வதாகத் தெரிவித்தார்.

120 ஆண்டுகள்
வரலாற்றுப் புகழ் பெற்ற இவ்வாலயம் மலேசியாவிலே போர்ட் கொர்னிவாலிஸ் தலத்தில் நிர்மாணிக்கப்பட்ட சீக்கியர்களின்  முதல் ஆலயமாக விளங்குகிறது.

இந்த வரலாற்று புகழ்  மிக்க ஆலயத்தின் மறுச்சீரமைப்புப் பணிக்கு ஏறக்குறைய ரிம 2.5 முதல் 3 மில்லியன் வரை நிதித் தேவைப்படுவதாகவும் 24 மாதங்களில் இந்நிர்மாணிப்புப் பணி நிறைவுப்பெறுவதாக எதிர்ப்பார்க்கப்படுகிறது.

இந்நிகழ்வில் ஆட்சிக்குழு உறுப்பினர் ஜெக்டிப் சிங் டியோ,  பெங்காலான் கோத்தா சட்டமன்ற உறுப்பினர் டேனியல் கூய், வாடா குருத்வாரா சாயிப் ஆலயத் தலைவர் டல்ஜிட் சிங் மற்றும் பினாங்கு  மாநகர் கழகத் தலைவர் டத்தோ இயோ துங் சியாங் கலந்து சிறப்பித்தனர்.

இந்த மறுச்சீரமைப்புப் பணி தொடக்கவிழாவில் மாநில அரசு சீக்கியர்களின் இந்த ஆக்கப்பூர்வமானத் திட்டம் வெற்றிப் பெறும் பொருட்டு மாநில  அரசு நிதி ஒதுக்கீட்டில் ரிம200,000-ம், தஞ்சோங் நாடாளுமன்ற உறுப்பினர் சார்பாக ரிம20,000 நிதி ஒதுக்கீடு வழங்குவதாக சாவ் தெரிவித்தார்.

பொதுவாகவே, சீக்கியர்கள் எதிர்நோக்கும்  ஆலயம் மறுச்சீரமைப்புத் திட்டம், நிலம், இடுகாடு ஆகிய பிரச்சனைகளை ஆட்சிக்குழு உறுப்பினர் ஜெக்டிப் சிங் டியோ மாநில அரசாங்க கவனத்திற்கு கொண்டு வந்தார். பின்னர், இந்த நிதித் திரட்டும் நிகழ்விற்கு ஆதரவு வழங்கும் நோக்கத்தில் ரிம70,000 மானியம் வழங்கினார்.

இவ்வாலயத்திற்கு வருகையளிக்கும் பக்தர்கள் கார் நிறுத்துவதற்குச் சிரமத்தை எதிர்நோக்குவதால் கூடிய விரைவில் அதற்கானத் தீர்வுக் காண அரசு துணைபுரிவதோடு மாநகர் கழகக் கவனத்திற்குக் கொண்டு செல்லப்படும் என முதல்வர் குறிப்பிட்டார்.


குறைந்த விலை, குறைந்த நடுத்தர விலை வீடுகளுக்குப் புதிய விண்ணப்பப் பாரம் அறிமுகம்.

குறைந்த விலை, குறைந்த நடுத்தர விலை வீடுகள் பிரிவுகளுக்கு விண்ணப்பதாரர்கள் தேர்வு தொடர்புடைய முழு அமைப்பு மற்றும் செயலாக்கம் கடந்த 7 ஜூன் 2013  உருவாக்கப்பட்டது அனைவரும் அறிந்ததே. பினாங்கு மாநிலத்தில் நடுத்தர மக்கள் தனக்கென்று ஒரு வீடு பெற்றிருப்பதை உறுதி செய்யும் பொருட்டு இத்திட்டம் அமலுக்கு வந்தது. அதன் தொடர்ச்சியாக, இன்னொரு புதியத் திட்டம் வரையறுக்கப்பட்டுள்ளது. இதில் ஏழ்மையில் வாழும் மக்கள் வீடு வாங்குவதை உறுதிச் செய்யும் பொருட்டு புதிய விண்ணப்பப் பாரம் அறிமுகப்படுத்தினார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ அவர்கள்.

புதுப்பித்த விண்ணப்பப் பாரத்துடன் கிராமம்,நகரம் மற்றும் வீடமைப்பு ஆட்சிக்குழு உறுப்பினரும் டத்தோ கெராமாட் சட்டமன்ற உறுப்பினருமான ஜெக்டிப் சிங் டியோவும் மற்றும் பிற சட்டமன்ற உறுப்பினர்கள்

தேர்வு செயலாக்கம் மற்றும் மேம்பாடு சமூகத்தினர் நான்கு சந்திப்பு கூட்டத்திற்குப் பிறகு விண்ணப்பப் பாரத்தை மறுபரீசீலனைச் செய்துள்ளனர். இதில் வீட்டு விலைகள், அதன் பிரிவுகள், பினாங்கு வாழ் மக்கள் என பல பகுதிகள் பிரிக்கப்பட்டுள்ளன. இதனால், விண்ணப்பதாரர்களின் தகவல்கள் தெள்ளத் தெளிவாக இருக்கும் என விளக்கினார். இவ்விண்ணப்பப் பாரம் வரும் 14 டிசம்பர் 2013-லிருந்து அமலுக்கு வரும். இதனை கொம்தாரில் இருக்கும் அலுவலகத்தில் பெற்றுக்கொள்ளலாம். அதோடு, இணையத்தின் வாயிலாகவும் விண்ணப்பிக்கலாம். இதற்கு முன்பு விண்ணப்பித்தவர்கள் மீண்டும் விண்ணப்பிக்குமாறு கேட்டுக் கொண்டார்.  இத்தகைய மலிவு வீடமைப்புக்கானப் பெறும் விண்ணப்பம் பினாங்கு வாழ் மக்களிடையே மிகுதியாகக் காணப்படும். மாநில அரசும் பினாங்கு மேம்பாட்டு குழுவினரும் இணைந்து பல மலிவு வீடமைப்புத் திட்டங்களை தொடங்கியது

எண்

திட்டத்தின் பெயர்

 யூனிட்

விற்கும் விலை

பணித்திட்டம் செயலாக்கம்

தீவு (ISLAND)

1

தெலோக் கும்பார்

TELUK KUMBAR

LMC (700sq ft)

AHS (850sq ft)

AHS (1000sq ft)

மொத்தம்:

696 யூனிட்கள்

ரிம 72,500.00

ரிம 212,000

ரிம 250,000

பிப்ரவரி 2014

2

ஜெலுத்தோங்

JELUTONG

LMC (700sq ft)

மொத்தம்:

556 யூனிட்கள்

ரிம 72,500.00

ஜூலை 2014

3

எஸ்பி செல்லையா

SP CHELLIAH

LMC (700sq ft)

AHS (800sq ft)

AHS (900sq ft)

AHS (1000sq ft)

SOHO (800sq ft)

மொத்தம்:

1,900 யூனிட்கள்

ரிம 72,500

ரிம 200,000

ரிம 300,000

ரிம 400,000

ரிம 200,000

ஜுன் 2014

மெயின்லேண்ட் (MAINLAND)

4

கம்போங் ஜாவா, பட்டவோத்

KAMPUNG JAWA, BUTTERWORTH

LMC (700sq ft)

AHS (850sq ft)

AHS (1,000sq ft)

மொத்தம்:

707 யூனிட்கள்

ரிம 72,500.00

ரிம 200,000

ரிம 250,000

பிப்ரவரி 2014

5

அம்பாங் ஜாஜார்

AMPANG JAJAR

LMC (700sq ft)

AHS (850sq ft)

AHS (1,000sq ft)

மொத்தம்:

1,634 யூனிட்கள்

ரிம 72,500.00

ரிம 200,000

ரிம 240,000

மார்ச் 2014

(மண்தோண்டும் வேலை)

ஜனவரி 2015

(பிரதான கட்டிடம் வேலை)

6

ஒவ் ஜாலான் பெரம்பிட்

OFF JALAN BERAPIT

LMC (700sq ft)

AHS (850sq ft)

AHS (1,000sq ft)

மொத்தம்:

1,000 யூனிட்கள்

ரிம 72,500.00

ரிம 200,000

ரிம 240,000

மார்ச் 2015

7

புக்கிட் ஜுரு

BUKIT JURU

LMC (700sq ft)

AHS (800sq ft)

AHS (1,000sq ft)

மொத்தம்:

800 யூனிட்கள்

ரிம 72,500.00

ரிம 200,000

ரிம 240,000

மார்ச் 2015

8

பண்டார் காசியா, பத்து காவான்

BANDAR CASSIA, BATU KAWAN

(PHASE 1)

LMC (800sq ft)

AHS (900sq ft)

AHS (1,000sq ft)

மொத்தம்:

11,800 யூனிட்கள்

ரிம 72,500.00

ரிம 200,000

ரிம 220,000

நவம்பர் 2013

மேலும் மலிவு வீடு யூனிட்கள் வழங்கும் பல தனியார் வீட்டுத் திட்டங்கள் உள்ளன. எனவே பொதுமக்கள் முன் வந்து வீடமைப்புத் துறையிடம் விண்ணப்பிக்க வேண்டும் எனக் கேட்டு கொண்டார் மதிப்பிற்குரிய ஜெக்டிப் டியோ அவர்கள். அதோடு, விண்ணப்பதாரர்களின் தகுதி நிலையையும் அதிகாரிகள் உறுதிப்படுத்த வேண்டும் என தெளிவுப்படுத்தினார். ஆட்சிக்குழு உறுப்பினரும் செபெராங் ஜெயா சட்டமன்ற உறுப்பினருமான டாக்டர் அஃபீஃப் பஹார்டின், ஆட்சிக்குழு உறுப்பினர் பீ புன் போ, பாயான் பாரு நாடாளுமன்ற உறுப்பினர் சிம் திஸ் திஸின், தஞ்சோங் நாடாளுமன்ற உறுப்பினர் எங் வேய் வென் ஆகியோர் கலந்து கொண்டனர்.


குறைந்த விலை மற்றும் நடுத்தர  விலை வீடுகள் “மலிவு விலை வீடுகளாக” பெயர் மாற்றம் காண்கிறது.

செய்தியாளர் சந்திப்பில் பேசிய ஆட்சிக்குழு உறுப்பினர் திரு. ஜெக்டிப் சிங் டியோ

குறைந்த விலை மற்றும் நடுத்தர குறைந்த விலை வீடுகள் “மலிவு விலை வீடுகளாக” பெயர் மாற்றம் காணவிருப்பதாக கொம்தாரில் நடைபெற்ற செய்தியாளர் சந்திப்பில் அறிவித்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் திரு.ஜெக்டிப் சிங் டியோ. அண்மையில் நகர்ப்புற நல்வாழ்வு, வீடமைப்பு மற்றும் உள்ளூராட்சி அமைச்சின் துணை அமைச்சர் டத்தோ அலிமா பிந்தி முகமாட் சாடிக் உடன் நடைபெற்ற சந்திப்புக் கூட்டத்தில் இம்முடிவு எடுக்கப்பட்டதாகக் கூறினார். இத்திட்டம் தேசிய அளவில் ‘Garis Panduan Pelaksanaan Harga Kos Rendah (Pindaan) 2002’ எனும் கொள்கையின் கீழ் ஏற்கனவே அமலில் இருப்பதாகவும் இத்திட்டத்தை வாராந்திர ஆட்சிக்குழு கூட்டத்தில் விவாதித்த பின்னர் அதிகாரப்பூர்வமாக அறிவிப்பு வழங்குவதாக மேலும் விவரித்தார் திரு.ஜெக்டிப்.

இவ்வருடத்திலிருந்து குறைந்த விலை மற்றும் நடுத்தர குறைந்த விலை வீடுகள் அனைத்தும் மலிவு விலை வீடு வகை A, B, C,… என அடையாளம் காணப்படும். கீழ்க்காணும் அட்டவணை மலிவு விலை வீடுகளின் வகை மற்றும் விற்கும் விலையை சித்தரிக்கின்றது.இதனிடையே, PN 1 எனும் வீட்டு விண்ணப்பப் பாரத்தின் கூறுகளும் மறுப்பரிசீலனை செய்யப்படும். எனவே, விண்ணப்பதாரர்கள் விண்ணப்பிக்கும் போது பாரத்தை கவனமுடன் விண்ணப்பிக்க வேண்டும் என்றார் ஆட்சிக்குழு உறுப்பினர் திரு.ஜெக்டிப்.}


அரசு சாரா இயக்கத்தின் ஒத்துழைப்பில் பி.கே.பி-ல் பாதிக்கப்பட்ட பொது மக்களுக்கு உதவிக்கரம் நல்கப்பட்டது.

பிறை – அண்மையில் கொம்பஸ் லாய்ட் சங்க (கிளாஸ்) ஏற்பாட்டிலும் வெர்ன் குழந்தைகள் பராமரிப்பு மைய இணை ஆதரவிலும் நடமாட்டக் கட்டுப்பாட்டு ஆணையால்(பி.கே.பி) பாதிக்கப்பட்ட பொது மக்களுக்கு அத்தியாவசியப் பொருட்களுக்கானப் பரிசுக்கூடை வழங்கப்பட்டன. மாநில இரண்டாம் துணை முதல்வர் ப.இராமசாமி வெர்ன் குழந்தைகள் பராமரிப்பு மையத்தில் நடைபெற்ற அத்தியாவசியப் பொருட்கள் வழங்கும்  நிகழ்ச்சியில் சிறப்பு பிரமுகராக கலந்து கொண்டதோடு  பொது மக்களுக்கும் அத்தியாவசியப் பொருட்கள் வழங்கி சிறப்பித்தார்.

“பல்லின சமூகத்தைச் சேர்ந்த 52 குடும்பங்களுக்கு இந்த அத்தியாவசிய மளிகைப் பொருட்கள் வழங்கப்பட்டன. பி.கே.பி ஆணையால் பாதிக்கப்பட்டோர்;  பி-40 குழுவினர் மற்றும் நோன்புப் பெருநாள் கொண்டாடும் முஸ்லிம்  சமூகத்தினர் என பிறை, செபராங் பிறை, பெர்மாத்தாங் பாவ் மற்றும் பட்டர்வொர்த் வட்டாரத்தைச் சேர்ந்த பொது மக்கள் இந்நிகழ்ச்சியில் பரிசுக்கூடை பெற்றுக்கொண்டனர்.

“2016-ஆம் ஆண்டு தொடங்கப்பட்ட கிளாஸ் சங்க ஏற்பாட்டில் மகளிர் மேம்பாடு, சிறார் உடல் பாதுகாப்பு கல்வி, மாணவர் தலைமைத்துவப் பட்டறை, சமூக திறன் மேம்பாடு போன்ற பல திட்டங்கள் நடத்தப்படுகின்றன,” என அதன் தலைவரும் தொற்றுனருமான தி.சதீசன் திருமோகன் தெரிவித்தார்.

இந்நிகழ்ச்சியில் இச்சங்கத்தின் ஆலோசகர் ரவிச்சந்தர் மற்றும் சங்க உறுப்பினர்கள் கலந்து கொண்டனர்.

“தற்போது கோவிட்-19 தொற்றுநோயைத் தடுக்கும் முயற்சியில் சுகாதார அமைச்சு குழந்தைகள் பராமரிப்பு மையம் செயல்படுவதற்கு இன்னும் அனுமதி வழங்கப்படவில்லை. இந்த மையங்களில் பொதுவாகவே சிறு குழந்தைகள் அனுப்பப்படுவதால் அதன் பரவலின் தாக்கமும் அதிகமாக இருக்கும். எனவே, சுகாதார அமைச்சின் அனுமதி மற்றும் நிர்ணயிக்கப்பட்ட நிர்வாக செயல்முறையின் (எஸ்.ஓ.பி) வழிக்காட்டலுக்குக் காத்திருக்க வேண்டும்,” என இந்நிகழ்ச்சிக்குப் பின் வெர்ன் குழந்தை பராமரிப்பு மையத்தைப் பார்வையிட்ட பேராசிரியர் இவ்வாறு தெரிவித்தார்.

இரண்டாம் துணை முதல்வர் இந்த கிளாஸ் சங்கத்தின் சமூகநலத் திட்டங்களுக்கு பாராட்டுத் தெரிவித்தார்.


குழந்தை பராமரிப்பு மையங்களை மேம்படுத்துவதற்கு ஆண்டுதோறும் ரிம300,000 மானியம் – சோங் எங்

ஜார்ச்டவுன் – மாநில அரசு குழந்தை பராமரிப்பு மையங்களை மேம்படுத்த ஓர் ஆண்டுக்கு ரிம300,000 மானியம் என 2023 ஆம் ஆண்டு வரை என மூன்று ஆண்டுகளுக்கு நிதி ஒதுக்கீடு வழங்குகிறது.

சமூக மேம்பாடு மற்றும் இஸ்லாம் அல்லாத மத விவகாரங்களுக்கான ஆட்சிக்குழு உறுப்பினர் சோங் எங்,

இந்த ஆண்டின் முதல் காலாண்டில், மாநில அரசு 11 குழந்தை வளர்ப்பகம் மற்றும் குழந்தை பராமரிப்பு மையங்களின் விண்ணப்பங்களுக்கு மொத்தம் ரிம194,138.98 மானியம் ஒப்புதல் அளித்துள்ளது.

இந்த மானியம் அவர்களின் நிதிச் சுமையைக் குறைக்கவும், பராமரிப்பு மையங்களின் சேவை மற்றும் தரத்தை மேம்படுத்துவும் உதவுகிறது,” என்று சோங் எங் கூறினார்.

இம்மாநிலத்தில் பதிவு செய்யப்பட்ட அல்லது செய்யப்படாத

குழந்தை வளர்ப்பகம், பாலர்ப்பள்ளிகள் மற்றும் முதியோர் பராமரிப்பு மையங்களின் எண்ணிக்கையும், அதேவேளையில் பதிவு செய்யாத மையங்களை பதிவு செய்ய மாநில அரசு எடுக்கப்பட்ட நடவடிக்கைகள் குறித்து

பத்து உபான் சட்டமன்ற உறுப்பினர் குமரேசன் சட்டமன்றத்தில் கேள்வி எழுப்பினார்.

இதற்கு சோங் எங், 123 பதிவுப்பெற்ற குழந்தை பராமரிப்பு மையமும் 45 பதிவுப்பெறாதவை 461 பதிவுப்பெற்ற பாலர்ப்பள்ளி, 86 பதிவுப்பெறாதவை; முதியோர்களுக்கான பதிவு செய்யப்பட்ட மையங்கள் 28 மற்றும் 56 பதிவுப்பெறாதவை உள்ளன, என்றார்.

“மாநில அரசு, மாநில சமூகநலத் துறை மற்றும் மாநிலக் கல்வித் துறை மூலம், பதிவு செய்யப்படாத மையங்களின் நடத்துநர்கள் உடனடியாகப் பதிவுசெய்வதற்கும், செயல்பாட்டில் உள்ள சட்டம், விதிகள் மற்றும் நிபந்தனைகளுக்கு இணங்குவதை உறுதிசெய்யவும் தொடர்ந்து கண்காணிக்கப்படுகிறது.

“பதிவு செய்யாத நடத்துநர்களுக்கும் எச்சரிக்கை நோட்டீஸ் வழங்கப்படுகிறது. கூடுதலாக, மாநில சமூகநலத் துறையானது, MyKendiri அமைப்பு மூலம் பராமரிப்பு மைய நடத்துநர்களால் சுய மதிப்பீடு செய்யப்படுவதையும் உறுதி செய்கிறது.

குமரேசன், பதிவு செய்யப்படாத முதியோர் இல்ல நடத்துநர்களின் பாதுகாப்பில் அக்கறை காட்டுவதாகக் கூறினார். ஏனெனில், தனது தொகுதியில் உள்ள முதியோர்களுக்கான உரிமம் பெறாத பராமரிப்பு மையங்களில் அவர்களுக்கு தடுப்பூசிப் போட ஏற்பாடு செய்யாததால்

அதிகரித்த கோவிட்-19 வழக்குகளை மேற்கோள் காட்டி, இவ்வாறு எடுத்துரைத்தார்.

சிறுவர்கள் மற்றும் முதியோர்களுக்கு ஏற்படும் வன்கொடுமை சம்பவங்கள் தொடர்பிலும் குறிப்பிட்ட அவர், இதில் அதிகாரிகள் கவனம் செலுத்தி தேவையான நடவடிக்கை எடுக்க வேண்டும் என்று நம்பிக்கைத் தெரிவித்தார்.

பதிவு செயல்முறை தொடர்பான தகவல்களை வழங்கவும், உரிமம் பெறாத உரிமையாளர்களுடன் மாநில அரசு விளக்கக்கூட்டங்கள் மற்றும் கலந்துரையாடல் அமர்வை நடத்தப்படும் என்று சோங் எங் கூறினார்.

மாநில அரசு குழந்தைகள் மற்றும் முதியோர்கள் சம்பந்தப்பட்டிருப்பதைக் கருத்தில் கொண்டு, உரிமம் இல்லாத மையங்களை உடனடியாக மூட உத்தரவு வழங்க முடியாத சூழலில் இந்தப் பிரச்சனையைக் கவனமாகக் கையாளப்படுகிறது, என்றார்.

“மையங்களை மூடினால் அவர்களை எங்கே அனுப்புவது? இது விதிகள் மற்றும் விதிமுறைகளுக்கு இணங்காத வணிக நிறுவனங்களிலிருந்து பொருட்களை பறிமுதல் செய்வது போன்றது அல்ல,” என்று அவர் விளக்கமளித்தார்.

பாலர்ப்பள்ளி ஆசிரியர்களின் திறன்கள் மற்றும் கற்பித்தல் நுட்பங்களை மேம்படுத்த, Whitehouse Education Group Sdn Bhd Preschooleducator.com என்ற இயங்கலை கற்பித்தல் தலத்தை உருவாக்கியுள்ளது, என்றார்.

“முதல் 1,000 நபர்களுக்கான கட்டணத்தை நிதியளிக்க மாநில அரசு Whytehouse உடன் இணைந்துள்ளது,” என்று அவர் கூறினார்.

“தனது அலுவலகம், மாநில சமூகநலத் துறை, பினாங்கு மாநகர் கழகம், பினாங்கு தீயணைப்பு மற்றும் மீட்புத் துறை மற்றும் உள்ளூர் அரசாங்கத்துடன் இணைந்து மே 17-19 அன்று பினாங்கில் பதிவு செய்யப்படாத தொழில்முனைவர்களுடன் ஆலோசனை சேவையை நடத்தியது.

தற்போதுள்ள 41 குழந்தை பராமரிப்பு மையங்கள் மற்றும் 62 முதியோர் பராமரிப்பு மையங்களில், 21 குழந்தை பராமரிப்பு மையங்கள் மற்றும் 34 முதியோர் பராமரிப்பு மையங்கள் பதிவு செய்ய பரிசீலிக்கத் தகுதி பெற்றுள்ளன.

ஆட்சிக்குழு உறுப்பினர் சோங் எங், பதிவு செய்ய சிக்கலை எதிர்நோக்குபவர்களுக்குச் சம்பந்தப்பட்ட நிறுவனங்களால் விளக்கம் மற்றும் வழிகாட்டிகள் வழங்கப்பட்டதாக விளக்கமளித்தார்.


குவாந்தான் சாலையிலுள்ள பொது சந்தை தரமேம்பாடடைந்தது

பாட்டியும் அம்மாவும் செய்து வந்த காய்கறி வியாபாரத்தைப் பரம்பரை வியாபாரமாகச் செய்து வரும் திருமதி பாக்கிய லெட்சுமி வயது 48, தம் வியாபாரத் தளமான குவாந்தான் சாலை சந்தை தரமேம்பாடு அடைந்திருப்பது மிகவும் மனமகிழ்வைத் தருவதாகத் தெரிவித்தார். 8 வயது முதல் தன் பாட்டி அம்மாவுடனிருந்து வியாபார நுணுக்கங்களைக் கற்றுக் கொண்டு தன் இரண்டு அக்காகளுடனும் கணவருடனும் அச்சந்தையில் நான்கு தலங்களில் காய்கறி விற்று வரும் திருமதி லெட்சுமி நாற்பது ஆண்டு காலமாக அங்கு வியாபாரத்தை மேற்கொண்டு வருவது குறிப்பிடத்தக்கதாகும். பழமை வாய்ந்த அச்சந்தையை மேம்படுத்திய பின்னும் அசந்தையின் மாத வாடகைக் கட்டணம் முன்பு போல் ரிம 8க்கு நிலைநிறுத்தப்பட்டிருப்பது மிகவும் பாராட்டுக்குரியது என்று திருமதி பாக்கிய லெட்சுமி, அவரின் கணவர் திரு போபி, அவரின் அக்கா திருமதி கலா ஆகியோர் தங்கள் மனமகிழ்வை வெளிபடுத்தினர். பொதுவாக வார இறுதியிலும் விழாக்காலங்களில் மட்டுமே அதிக மக்கள் வருவார்கள். இந்தத் தர மேம்பாட்டிற்குப் பிறகு அதிகமான வாடிக்ககயாளர்கள் வருவார்கள் என்று எதிர்பார்ப்பதாகவும் கூறினர்.

குவாந்தான் சாலையில் உள்ள இந்தச் சந்தை 9 மாதக் காலத்தில் ரிம 433,761.52 செலவில் மேம்படுத்தப்பட்டுள்ளது. மேம்படுத்தப்பட்ட இச்சந்தையைப் பினாங்கு முதல்வர் மேதகு லிம் குவான் எங் அதிகாரப்பூர்வமாகத் திறந்து வைத்தார். பினாங்கு மாநில அரசு பினாங்கு நகராண்மைக் கழகத்துடன் இணைந்து மக்களுக்கு இவ்வாறான வசதிகளை சந்தை வியாபாரிகளுக்கும் பொது மக்களுக்கும் ஏற்படுத்தித் தருவதில் மிகவும் பெருமை அடைவதாகக் கூறினார், இதுவரை, மாநில அரசு பினாங்கின் பொது சந்தைகளை மேம்படுத்த ரிம 12 மில்லியனைச் செலவளித்துள்ளது. மேலும், பினாங்கின் மிகப் பழமை வாய்ந்த சாவ்ரஸ்தா சந்தையை மேம்படுத்த மற்றுமொரு 12 மில்லியன் ஒதுக்கிடப்பட்டுள்ளது என்றும் அவர் தெரிவித்தார்,

ஆட்சிக் குழு உறுப்பினர் மதிப்பிற்குரிய சௌ கொன் யௌ உரையாற்றுகையில் மக்களின் வசதிக்காக செய்யப்படும் இத்தர மேம்பாட்டுத் திட்டம் எதிர்வரும் காலத்திலும் பினாங்கு நகராண்மைக் கழகத்தால் தொடரப்படும் வேண்டும் என்று கேட்டுக் கொண்டார். நாங்கள் பினாங்கை நிர்வகிக்கும் அதிகாரத்தை இழந்தாலும் மக்களின் நலன் கருதி பினாங்கு நகராண்மைக் கழகம் அனைத்துத் பொது சந்தை தர மேம்பாட்டுத் திட்டங்களையும் நிறைவு செய்ய வேண்டும் என்றும் தம் உரையில் கேட்டுக் கொண்டார்.


குவான் எங் – அப்துல் ரஹ்மான் விவாதம்

ஆட்சிக்குழு உறுப்பினர் லிம் ஹொக் செங் செய்தியாளர் கூட்டத்தில் பதிலளித்தார்

பினாங்கு மாநில பொதுப்பணி, உட்கட்டமைப்பு (சக்தி, நீர், தொடர்புத்துறை) மற்றும் போக்குவரத்து (காற்று, கடல் & இரயில்) குழுவின் ஆட்சிக்குழு உறுப்பினரான லிம் ஹொக் செங், பினாங்கு மாநிலத்தில் மேற்கொள்ளவிருக்கும் போக்குவரத்து பெருந்திட்டம் குறித்து நகர்ப்புற நல்வாழ்வு, வீடமைப்பு மற்றும் உள்ளூராட்சி அமைச்சர் டத்தோ அப்துல் ரஹ்மான் டாலான் தொடுத்துள்ள பல கேள்களுக்குப் பதிலளித்தார். இந்தப் போக்குவரத்து பெருந்திட்டத்தில் இடம்பெறும் 3 பிரதான சாலைகள் இணைப்பு மற்றும் சுரங்கப்பாதை திட்டங்கள் குறித்த பதில் அங்கம் செய்தியாளர் சந்திப்புக் கூட்டதில் அரங்கேறியது.

அதுதொடர்பாக விளக்கமளித்த லிம் ஹொக் செங், இத்திட்டத்தை செயலாற்ற மாநில அரசு பல கட்ட நடவடிக்கைகள் எடுத்ததாகவும் முன் செயலாக்க நிலையில் விண்ணப்பம் செய்ய தனியார் நிறுவனங்களுக்கு பங்கேற்க அழைப்பு விடுக்கப்பட்டன.

முறையே 60 நிறுவனங்கள் விண்ணப்பித்ததாக ஆட்சிக்குழு உறுப்பினர் தெரிவித்தார். திறந்த குத்தகை முறை அடிப்படையில் ஜெனித் கொன்சோர்த்தியம் –பியுசிஜி (Konsortium Zenith-BUCG) கைப்பற்றியதாகக் குறிப்பிட்டார்.

இந்நிலையில் தொடக்கக்கட்ட நடவடிக்கையாக முக்கிய சாலைகள் இணைப்பு மற்றும் சுரங்கப்பாதை திட்டங்களின் சாத்தியகூறுகள், சுற்றுச்சூழல் பாதிப்பு மற்றும் விரிவான வடிவமைப்பு குறித்த ஆய்வுகள் தொடர கால அவகாசம் கொடுக்கப்பட்டுள்ளதாக அவர் கூறினார்.

மேலும் இத்திட்டத்திற்கான செலவீனம் தொடர்பான கேள்விகளுக்கு பதிலளித்த லிம் ஹொக் செங், மத்திய அரசு வரைந்துள்ள வழிக்காட்டிகளைச் சார்ந்தே செலவுத் தொகைகள் நிர்மாணிக்கப்பட்டதாகவும்; மாநில அரசாங்கம் அறிவித்த ரிம 305 லட்சம் செயலாக்க ஆய்வு தொகையன்று விரிவான வடிவமைப்பு மற்றும் சுற்றுச்சூழல் பாதிப்பு ஆய்வும் உள்ளடக்கியதாகும் எனவும் குறிப்பிட்டார்.

இதனிடையே, ஒருகால் ஆய்வு குறித்த முடிவுகள் இத்திட்டம் சாத்தியமற்றது என்று நிறுபிக்கப்படுமேயானால் ஜெனித் கொன்சொர்த்தியம் இதற்கான செலவுத் தொகையை ஏற்குமா என்னும் கேள்விக்கு எதிரோளியாக பதிலளித்த ஆட்சிக்குழு உறுப்பினர் எவ்வகையிலும் இது ஏற்புடைதல்ல என்றார்.

மேலும் தற்போது இத்திட்டம் சாத்தியமாகும் நிலையை எட்டியதாகவும் தெரிவித்தார். தீவிர ஆய்விற்குப்பின் அறிவிக்கப்பட்ட இத்திட்டம் இரண்டாம் பினாங்கு பாலத்தின் வசூலிற்கு எந்தவொரு நெருக்கடி கொடுக்காத வகையில் வடிவமைப்புக் கட்டுமானப்பணிகள் தொடருமாறும் ஆணைப் பிறப்பிக்கப்பட்டுள்ளது என்றார்.

இதுதவிர மாநில அரசிற்கு எல்லா வகையிலும் லாபம் ஈட்டித் தரும் அமைப்பிலே இத்திட்டம் ஜெனித் கொன்சோர்த்தியத்திற்கு வழங்கப்பட்டுள்ளது என உறுதிக் கூறினார் லிம்.


கூட்டரசு அரசாங்கம் வாக்குறுதியை நிறைவேற்ற வேண்டும் – திரு ஜெக்டிப்

ஆட்சிக்குழு உறுப்பினர் திரு ஜெக்டிப் சிங் டியோ மற்றும் டத்தோ கெராமாட் பகுதியில் வாழும் பொது மக்கள், கூட்டரசு அரசிடம் “நிதி ஒதுக்கீடு ரிம405 லட்சம் எங்கே” எனக் கேள்வி எழுப்பினர்.

11-வது மலேசிய திட்டத்தில், பினாங்கு மாநில வெள்ள நிவாரணப் பிரச்சனைக்கும் கால்வாய் மேம்பாட்டுத் திட்டத்திற்கும் ரிம805 லட்சம் நிதி ஒதுக்கப்பட்டது. ஆனால் கூட்டரசு அரசாங்கம் இன்று வரை அந்நிதி ஒதுக்கீடு வழங்கப்படவில்லை என்றார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் டியோ.

கூட்டரசு அரசு அறிவித்திருந்த ரிம805 லட்சம் நிதி ஒதுக்கீட்டில் 7 மேம்பாட்டுத் திட்டங்கள் வரையறுக்கப்பட்டன. அவற்றுள் சுங்கை பினாங்கு, சுங்கை ஜூரு, சுங்கை ஜாவி, சுங்கை பிறை, பாயான் லெப்பாஸ், மத்திய செபராங் பிறை மற்றும் சுங்கை கெச்சில் ஆகிய பகுதிகளில் மேம்பாட்டுத் திட்டம் காணவிருந்தது.

பினாங்கு மாநிலத்தில் குறிப்பாக டத்தோ கெராமாட் பகுதிகளில் அடிக்கடி வெள்ளம் ஏற்படுகிறது எனச் சுட்டிக்காட்டினார் ஆட்சிக்குழு உறுப்பினரும் டத்தோ கெராமாட் சட்டமன்ற உறுப்பினருமான திரு ஜெக்டிப் சிங் டி யோ. 9 மற்றும் 10-அவது மலேசிய திட்டத்தில் ஒதுக்கப்பட்ட ரிம150 லட்சம் சுங்கை பினாங்கு ஆறு பகுதியில் முதல் கட்ட மேம்பாட்டுத் திட்டத்திற்கு பயன்படுத்தப்பட்டது. இரண்டாவது கட்ட வெள்ள நிவாரண மேம்பாட்டுத் திட்டத்திற்கு ஒதுக்கப்பட்ட ரிம450 லட்சம் இன்று வரை கிடைக்கப்பெறவில்லை என்பதால் இயற்கை வளம் மற்றும் சுற்றுச்சூழல் அமைச்சர் டத்தோ ஶ்ரீ டாக்டர் ஹாஜி வான் ஜுனாய்டிக்கு கடிதம் அனுப்பினார். சுங்கை பினாங்கு வெள்ள நிவாரண மேம்பாட்டுத் திட்ட இரண்டாவது கட்டத் திட்டத்தைத் தொடங்கும் பொருட்டு மாநில அரசு ஆற்றங்கறை ஓரங்களில் வாழும் மக்களை இடமாற்றம் செய்தனர். தற்போது மழைக்காலம் என்பதால் குறிப்பாக சுங்கை பினாங்கு பகுதிகளில் அதிகமான வெள்ளம் ஏற்படுகிறது. எனவே, சுங்கை பினாங்கு மேம்பாட்டுத் திட்ட நிதி ஒதுக்கீடு வழங்க மத்திய அரசு முன் வரவேண்டும் எனவும் கூட்டரசு அரசாங்கம் தனது வாக்குறுதியையும் நிறைவேற்ற வேண்டும் என்றார்